Konje keodedel - Stumdi\nImplijer : Skol Diwan an Oriant\nDomani : Skol\nDeiziad kregiñ ar gevrad : adalek 30 a viz eost 2019\nDoare kevrad : Konje Keodedel. Ar c’hoñjead keodedel en do un digoll 573 euro/miz hag a c’hello kaout predoù e kantin ar skol.\nEvit gouzout hiroc’h : www.service-civique.gouv.fr\nBezañ etre 16 ha 25 bloaz, diplom ebet rekiz.\nKomzet e vo eus raktresoù an AEP gant an den e koñje keodedel evit ma c’hello kemer perzh enno ha kaout intrudu.\nFellout a ra d’an AEP (Kevredigezh deskadurezh pobl) Skol Diwan an Oriant e sikourfe ar c’hoñjead da gas da benn he raktresoù. En hor skol kevredigezhel e c’hello an den bezañ fiziet ennañ ar c’hefridioù da heul :\n1.Kinnig, kenaozañ, kemer perzh e stalioù dudioù, sportoù ha prantadoù krouiñ. Pal ar prantadoù-se vo deskiñ dre ar blijadur ha sikour ar vugale d’ober gant ar brezhoneg. Evit ar pal-diwezhañ-mañ e c’hello kemer perzh er soubidigezh e mareoù pouezus-kenañ e-giz mare dihuniñ ar re vihan.\n2.Sikour an darempredoù etre tud ar vugale hag ar vugale hag an edukatourien :\nDre diorren binvioù kehentiñ (frammlun, lec’hienn, kazetenn …)\nDre ginnig abadennoù evit sikour an darempredoù e brezhoneg (stalioù-labour etre tud ar vugale hag ar vugale, etre tud ar vugale hag ar skolaerien, aozañ merenn vihan da vare ar vakañsoù…)\n3.Gwellaat ha lakaat da vezañ anavezet muioc’h oberezhioù ar skol Diwan er c’harter hag e kêr an Oriant. Skignañ ivez soñjoù ar skol : Deskadurezh evit an holl, ur sell digor war ar sevenadurioù, brudañ sevenadurioù Breizh…Lakaat ar skol da vezañ ul lec’h darempredoù sokial…\nAEP Skol Diwan An Oriant\ne-mail : aepanoriant@gmail.com\nTéléphone : 06 14 43 08 81


LIZHER KENTAÑ PAOL D'AN DESALONIKIZ\n1 Paol, Silvan ha Timote, da Iliz an Desalonikiz a zo e Doue an Tad hag en Aotrou Jezuz-Krist: Ar c'hras hag ar peoc'h ra vo roet deoc'h a-berzh Doue hon Tad hag a-berzh an Aotrou Jezuz-Krist!\nTrugarekadennoù evit feiz an Desalonikiz\n2 Trugarekaat a reomp Doue dalc'hmat evidoc'h holl, o venegiñ ac'hanoc'h en hor pedennoù,\n3 o kaout soñj bepred, dirak Doue hon Tad, eus oberenn ho feiz, eus labour ho karantez hag eus started hoc'h esperañs en hon Aotrou Jezuz-Krist,\n4 o c'houzout, breudeur karet-mat gant Doue, penaos oc'h bet dibabet gantañ.\n5 Rak hon Aviel n'eo ket bet kemennet deoc'h gant komzoù hepken, met ivez gant galloud, gant ar Spered-Santel, ha gant ur surentez leun, hervez ar pezh ma'z omp bet en ho touez hag e-keñver ac'hanoc'h, evel ma ouzoc'h.\n6 Bet oc'h hon heñvelerien ha re an Aotrou, o vezañ resevet ar gomz e-touez kalz a c'hlac'haroù, gant levenez ar Spered-Santel,\n7 e doare ma'z oc'h bet skouerioù evit an holl re o deus kredet e-barzh Makedonia hag Akaia.\n8 Rak n'eo ket a-walc'h ma'z eo bet klevet komz an Aotrou eus ho pro e Makedonia hag en Akaia, met ar feiz hoc'h eus e Doue a zo bet anavezet e pep lec'h, e doare ma n'hon eus ket ezhomm da gomz.\n9 Rak int a lavar o-unan peseurt degemer hon eus bet en ho kichen, ha penaos ez oc'h distroet diouzh an idoloù da Zoue, evit servijañ an Doue bev ha gwirion,\n10 hag evit gortoz eus an neñv e Vab en deus dasorc'het a varv, Jezuz, an hini a zieub ac'hanomp eus ar gounnar da zont.\nLabour Paol e Tesalonike\n1 C'hwi hoc'h-unan a oar a-dra-sur, breudeur, penaos hon donedigezh en ho touez n'eo ket bet difrouezh.\n2 Petra bennak m'hor boa gouzañvet poanioù diagent ha resevet dismegañsoù e Filipi, evel ma ouzoc'h, hon eus kemeret hardizhegezh en hon Doue evit prezeg deoc'h Aviel Doue e-kreiz stourmoù bras.\n3 Rak n'eus bet en hor prezegerezh na touell, na tra lous ebet, na tromplezon.\n4 Met evel m'en deus Doue kavet mat fiziout ennomp an Aviel, dre-se e komzomp, nann evit plijout d'an dud, met da Zoue a amprou hor c'halonoù.\n5 Rak n'hon eus biskoazh implijet komzoù lubanus, evel ma ouzoc'h, na labouret dre zroukc'hoant, Doue a zo test a gement-se.\n6 N'hon eus ket klasket ar c'hloar a zeu eus an dud, nag en ho touez nag e-touez reoù all, daoust ma c'hellemp pouezañ warnoc'h gant galloud evel ebestel Krist,\n7 koulskoude ez omp bet dous en ho touez. Evel ma kemer ur vagerez ur preder tener gant he bugale,\n8 evel-se, leun a evezh evidoc'h, hor bije karet reiñ deoc'h nann hepken Aviel Doue, met ivez hor buhez hon-unan, rak hor boa evidoc'h ur garantez vras.\n9 Soñj hoc'h eus, breudeur, eus hol labour hag eus hor poan. En ur labourat noz-deiz evit na vijemp ur bec'h da hini ebet ac'hanoc'h eo hon eus prezeget deoc'h Aviel Doue.\n10 Testoù oc'h ha Doue ivez, pegen santel, pegen reizh ha pegen didamall hon eus en em renet en ho keñver-c'hwi ar re a gred.\n11 Anavezout a rit ivez penaos hon eus aliet, kalonekaet hag aspedet start pep hini ac'hanoc'h, evel un tad e-keñver e vugale,\n12 evit m'en em renfec'h en un doare dellezek eus Doue, a c'halv ac'hanoc'h d'e rouantelezh ha d'e c'hloar.\nFeiz an Desalonikiz ha mision Timote\n13 Setu perak ne baouezomp ket da drugarekaat Doue evidoc'h, rak p'hoc'h eus resevet komz Doue disklêriet deoc'h ganeomp, hoc'h eus he degemeret nann evel komz an dud, met evel ma'z eo e gwirionez, evel komz Doue, hag e labour gant nerzh ennoc'h-c'hwi ar re a gred.\n14 Rak c'hwi, breudeur, a zo deuet da vezañ an heñvelerien eus Ilizoù Doue a zo e Judea e Jezuz-Krist, dre ma hoc'h eus ivez gouzañvet a-berzh ar re eus ho proad hoc'h-unan, an hevelep traoù hag int a-berzh ar Yuzevien;\n15 ar re-se hag o deus lakaet d'ar marv an Aotrou Jezuz hag o frofeded o-unan, o deus hon heskinet, ne blijont ket da Zoue, hag a zo enebourien d'an holl dud,\n16 o herzel ouzhimp da gomz d'ar broadoù evit ma vefent salvet, hag o leuniañ dre-se bepred muioc'h muzul o fec'hedoù. Met ar gounnar a zo kouezhet warno a-benn ar fin.\n17 Evidomp, breudeur, o vezañ bet pellaet diouzhoc'h abaoe ur pennad amzer, a gorf ha nann a galon, hon eus bet kement muioc'h a c'hoant hag a hast d'ho kwelout a-nevez.\n18 Fellet eo bet deomp ur wech, ha zoken div, mont d'ho kavout, da vihanañ me Paol, met Satan en deus harzet ouzhimp d'henn ober.\n19 Rak petra eo hon esperañs, hol levenez, pe hor c'hurunenn a c'hloar? Ha n'eo ket c'hwi, dirak hon Aotrou Jezuz-Krist en e zonedigezh?\n20 Ya, c'hwi eo hor gloar hag hol levenez.\n1 Setu perak, o vezañ na c'hellemp ket gortoz pelloc'h, karet hon eus muioc'h chom hon-unan en Aten,\n2 ha kaset hon eus Timote hor breur, ministr Doue, hor c'henlabourer en Aviel Krist, evit ho kalonekaat hag hoc'h aliañ diwar-benn ho feiz,\n3 evit na vefe den brañsellet er glac'haroù-mañ, rak anavezout a rit hoc'h-unan ez omp tonket evit kement-se.\n4 Pa oamp ganeoc'h, hon eus lavaret deoc'h en a-raok hor bije da c'houzañv poanioù, ar pezh a zo c'hoarvezet evit gwir, evel ma ouzoc'h.\n5 Neuze, o vezañ na c'hellen ket gortoz pelloc'h, em eus e gaset da glevout diwar-benn ho feiz, gant aon n'en defe an tempter touellet ac'hanoc'h ha na vefe deuet hol labour da vezañ difrouezh.\n6 Met bremañ Timote o vezañ distroet eus ho kichen d'hor c'havout, en deus degaset deomp keloù mat eus ho feiz hag eus ho karantez; mirout a rit ur soñj mat ac'hanomp, o c'hoantaat hor gwelout evel ma c'hoantaomp ivez ho kwelout.\n7 Setu perak, breudeur, frealzet omp bet dre ho feiz e-kreiz hon holl c'hlac'haroù hag ankenioù.\n8 Rak bevañ a reomp bremañ, peogwir e chomit start en Aotrou.\n9 Pebezh trugarez na c'hellomp ket reiñ da Zoue diwar ho penn, evit an holl levenez hon eus dirak hon Doue abalamour deoc'h,\n10 o pediñ anezhañ gant birvidigezh noz-deiz evit ma c'hellfemp gwelout ho tremm ha leuniañ ar pezh a vank d'ho feiz.\n11 Ra reno Doue hon Tad e-unan ha Jezuz-Krist hon Aotrou hor c'hammedoù war-zu ennoc'h.\n12 Ra lakaio ac'hanoc'h an Aotrou da greskiñ ha da fonnañ er garantez an eil e-keñver egile, hag e-keñver an holl, evel m'emañ diouzhomp en ho keñver,\n13 ha ra nerzho ho kalonoù evit ma vint didamall er santelezh dirak Doue hon Tad, pa zeuio hon Aotrou Jezuz-Krist gant e holl sent.\nAr santelezh hag ar garantez\n1 A-hend-all, breudeur, evel m'hoc'h eus desket ganeomp e peseurt doare eo ret en em ren evit plijout da Zoue, ni ho ped hag hoc'h ali start en Aotrou Jezuz, fonnit e kement-se bepred muioc'h-muiañ.\n2 Rak anavezout a rit ar gourc'hemennoù hon eus roet deoc'h a-berzh an Aotrou Jezuz.\n3 Setu amañ a-dra-sur bolontez Doue, ra viot santelaet, ra en em ziwallot diouzh an hudurniezh,\n4 ra ouezo pep hini ac'hanoc'h derc'hel e gorf er santelezh hag en onestiz,\n5 hep en em reiñ d'ar c'hoantoù fall evel ma ra re ar broadoù n'anavezont ket Doue;\n6 ra chomo pep hini hep touellañ e vreur nag ober gaou dezhañ en aferioù, rak an Aotrou eo ar veñjer eus an holl draoù-se, evel ma hon eus e lavaret ha testeniet deoc'h.\n7 Rak Doue n'en deus ket hor galvet d'an hudurniezh, met d'ar santelezh.\n8 An hini eta a zispriz kement-se ne zispriz ket un den met Doue, eñ hag en deus roet ivez deomp e Spered-Santel.\n9 E keñver ar garantez etre breudeur, n'hoc'h eus ket ezhomm e vefe skrivet deoc'h, rak hoc'h-unan hoc'h eus desket digant Doue karout an eil egile.\n10 Ha kement-se eo ivez ar pezh a rit e-keñver an holl vreudeur a zo e Makedonia a-bezh, met ec'h aliomp ac'hanoc'h, breudeur, da fonnañ e kement-se muioc'h-muiañ,\n11 da gemer preder da vevañ e peoc'h, d'en em reiñ d'hoc'h aferioù hoc'h-unan, da labourat gant ho taouarn hoc'h-unan, evel ma hon eus gourc'hemennet deoc'h,\n12 evit ma en em renot gant onestiz e-keñver ar re a-ziavaez, ha ma n'ho po ezhomm eus tra ebet.\nDilamerezh an Iliz\n13 Ha ne fell ket din, breudeur, e vefec'h hep gouzout ar pezh a sell ouzh ar re a gousk, evit na vefec'h ket glac'haret evel an dud all ha n'o deus ket esperañs.\n14 Rak mar kredomp ez eo Jezuz marvet ha dasorc'het, evel-se ivez evit ar re a gousk e Jezuz, Doue o degaso gantañ.\n15 Setu amañ ar pezh a zisklêriomp deoc'h hervez komz an Aotrou: Ni, ar re vev, ar re a vo chomet evit donedigezh an Aotrou, ne ziaraogimp ket ar re a gousk.\n16 Rak an Aotrou e-unan a ziskenno eus an neñv, d'un arouez roet, da vouezh an arc'hael, ha da son trompilh Doue, hag ar re varv a zo e Krist a zasorc'ho da gentañ;\n17 neuze, ni, ar re vev hag a vo chomet, a vo dilamet a-unan ganto er goabrennoù, war arbenn d'an Aotrou en aer, hag evel-se e vimp atav gant an Aotrou.\n18 En em frealzit eta an eil egile dre ar c'homzoù-se.\n1 Diwar-benn an amzerioù hag ar mareoù, n'eus ket ezhomm e vefe skrivet deoc'h, breudeur,\n2 gouzout mat a rit hoc'h-unan penaos deiz an Aotrou a zeuio evel ul laer en noz.\n3 Rak pa lavarint: Peoc'h ha surentez! neuze un distruj trumm a zeuio warno, evel ma c'hoarvez gwentloù ar gwilioud gant ur wreg a zo brazez, ha ne dec'hint ket.\n4 Met c'hwi, breudeur, n'emaint ket en deñvalijenn evit ma teufe an deiz-se warnoc'h evel ul laer,\n5 holl ez oc'h bugale ar sklêrijenn ha bugale an deiz. N'omp ket eus an noz nag eus an deñvalijenn.\n6 Na gouskomp ket eta evel ar re all, met beilhomp ha bezomp poellek.\n7 Rak ar re a gousk, a gousk en noz, hag ar re en em vezv, en em vezv en noz.\n8 Met ni hag a zo eus an deiz, bezomp poellek, o vezañ gwisket hobregon ar feiz hag ar garantez, ha tokarn esperañs ar silvidigezh.\n9 Rak Doue n'en deus ket hol lakaet evit ar gounnar, met evit dalc'hidigezh ar silvidigezh dre hon Aotrou Jezuz-Krist,\n10 eñ hag a zo marvet evidomp, evit ma vevimp a-unan gantañ, pe ni a vo dihun, pe ni a vo kousket.\n11 Setu perak en em aliit an eil egile hag en em genteilhit an eil egile, evel ma rit dija.\n12 Ho pediñ a reomp, breudeur, da anavezout ar re a labour en ho touez, a evesha warnoc'h hervez an Aotrou, hag ho kelenn,\n13 ha da gaout evito ur garantez vrasoc'h abalamour d'o labour. Ha bezit e peoc'h etrezoc'h.\n14 Ho pediñ a reomp ivez, breudeur, gourdrouzit ar re zizurzh, frealzit ar re a zo digalonekaet, sikourit ar re zinerzh, bezit habask e-keñver an holl.\n15 Diwallit na rentfe hini ebet droug evit droug, met grit bepred hervez ar mad, hag etrezoc'h hag e-keñver an holl.\n16 Bezit laouen bepred.\n17 Pedit hep paouez.\n18 Trugarekait en holl draoù, rak evel-se eo bolontez Doue e Jezuz-Krist en ho keñver.\n19 Na vougit ket ar Spered.\n20 Na zisprizit ket ar profediezhoù.\n21 Amprouit pep tra, dalc'hit ar pezh a zo mat.\n22 En em virit diouzh pep doare a zroug.\n23 Hag an Doue a beoc'h e-unan d'ho santelaat holl, ha kement a zo ennoc'h, ar spered, an ene hag ar c'horf, da vezañ miret divlam a-benn donedigezh hon Aotrou Jezuz-Krist.\n24 An hini en deus ho kalvet a zo feal hag a raio kement-se.\n25 Breudeur, pedit evidomp.\n26 Saludit an holl vreudeur dre ur pok santel.\n27 Hoc'h aspediñ a ran dre an Aotrou, ra vo lennet al lizher-mañ d'an holl vreudeur santel.\n28 Gras hon Aotrou Jezuz-Krist ra vo ganeoc'h! Amen.


Tenochtitlan, anvet ivez Mec'hiko, a oa kêr-benn an Impalaeriezh aztek, dezhi etre 8 ha 13,5 km² gorread. Diazezet e oa war-dro 1325 war un enezennig e-kreiz al lenn Texcoco. Diskaret e oa bet gant ar Spagnoled en un doare sistematek war urzh Hernán Cortés a lakaas sevel ur gêr nevez war ar memes lec'h.\nDa-heul dizoloadenn Amerika e 1492 gant Kristol Goulm a oa o klask un hent kenwerzh nevez evit kavout marc'hadourezhioù prizius, aour ha spisoù, e krogas neuze ur redadeg etre Stadoù trevadennel brasañ ar mare, Portugal ha Spagn, evit kenwerzhiñ, trevadenniñ ar c'hevandir nevez, avielañ ar pobloù "gouez" hag evit pinvidikaat o impalaeriezh.\nA-raok donedigezh ar Spagnoliz edo an Dolteked, aet diwar-wel war-dro ar bloavezh 1200, o vevañ war dachenn Mec'hiko a-hiziv. Er XIVvet kantved e tiskennas ur miliad Azteked, renet gant Tlacatecuhtli, eus an Norzh hag en em staljont e 1325 e Tenochtitlan, e-kreiz al lenn Texcoco, en un draonienn, en ul lec'h aes da zifenn, goude bezañ bet gwelet un erer war ur gaktuzenn en e skilfoù ur fiezenn Barbaria, hervez ar vojenn. E 150 bloaz e teuas ar bobl vrezelour-se da vezañ mestr war ar meuriadoù amezek, oc'h implijout gouiziegezhioù an Dolteked a veze sellet oute evel o hendadoù gant an Azteked. Tenochtitlan a zeuas da vezañ kêr-benn un impalaeriezh a 10-15 milion a annezidi, renet gant an Tlaoni. Betek 300 000 annezad a oa o chom enni. Komz a raent nahuatl, skrivañ gant hieroglifoù hag studiañ an astronomiezh. Krediñ a raent e meur a zoue, da skouer: Tlaloc (doue ar glav), Quetzalcoatl (ar sarpant pluñvek) ha Huitzilopochtli (doue ar brezel). Hervezo e oa ret o magañ evit daleañ fin ar bed.\nE penn un arme a 400 soudard, 15 marc'h, ha 10 kanol e oa Hernan Cortez pa erruas e 1519 e Kreizamerika. Un emglev a vignoniaj a dremenas gant an dTlaxkalteked, enebourien an Azteked. Pa antreas en Tenochtitlan er memes bloavezh da gejañ gant an impalaer Moktezuma II e voe sebezet o welet ar marvailh-se er gwernioù, gwarezet gant stankelloù, enni temploù, palezioù, ul lusk ekonomikel fonnus, ar marc'hadourezhioù nevez, lod anezhe gouestlet d'an noblañs; ar maiz, ar chokolad... Heuget e voe ivez o welet sakrifisoù tud a oa sañset gwareziñ an azteked rak ar gwalleurioù. Dinec'h e oa an Azteked o krediñ e oa kaset an estrañjourien-se gant o doueed. E gaou e oa rak aloubiñ a reas ar Spagnoliz Tenochtitlan ur wech kentañ, met argaset e voent. Un eil gwech e teujont a-benn da aloubiñ Tenochtitlan e 1521. Ouzhpenn sikour miliadoù a soudarded tlaxkaltek e oa abegoù all d'o zrec'h:\n• Stennadurioù a oa e diabarzh an impalaeriezh aztek abalamour d'ar pobloù sujet dezho\n• Ne anaveze ket an Azteked ar rod nag an houarn, o armoù a oa e mein hag e mein-gwer, hobregonet e oant gant dilhad kotoñs ha gwaregoù o doa hepken.\n• En tu all o doa ar Spagnoliz kezeg, klezeioù, kanolioù hag akebutoù, hag hobregonet e oant gant pezhioù houarn.\n• Ar stroñs mikrobian a lazhas kalz a amerindianed.\nE pevar bloavezh e oa bet distrujet un impalaeriezh meurdezus. Diskaret voe templ Huitzilopochtli evit sevel un iliz-veur en e blas. Dont a reas Fransiskaned, ha Dominikaned (avielourien) e 1523 evit stourm ouzh ar relijion aztek. Hispanizet voe ar pobloù-se er memes amzer o koll eta o lidoù, o gizioù, o relijion, o frankiz. Eus war-dro 12,5 milion a dud e tremenas ar boblañs da 1 milion e 1650, abalamour d'ar brezelioù, d'ar sklaverezh, ha d'ar c'hleñvedoù. Suj e chomas Mec'hiko d'ar Spagnoliz betek 1821.\nAdtapet diwar « https://br.wikipedia.org/w/index.php?title=Tenochtitlan&oldid=1984635 »\nKemm diwezhañ d'an 3 Ebr 2022 da 22:33\nKemmoù diwezhañ degaset d'ar bajenn-mañ d'an 3 Ebr 2022, da 22:33.


Degemer al lec’hienn > C’hoariva > Keloù > Bec’h d’al leur C’hoari\nBec’h d’al leur C’hoari\nKamp "Bec’h d’al leur c’hoari" e Brasparzh, aozet gant an EPAL, evit dizoloiñ ar c’hoariva hag ar c’hoariva war ar prim :\nStaj etre an 19 hag ar 25/07.\nC’hoant ‘ teus da ijinañ istorioù ha da c’hoari buhez unan bennak all ? C’hoant ‘t eus da grouiñ, da zañsal gant ar gerioù, da gomz gant ar c’horf ? E-pad ar c’hamp-mañ e vimp soubet e-barzh bed hud an teatr... Ul leur-c’hoari, un nebeud tudennoù, ur senario bihan ha tan de’i ! Dre oberoù atav a-gevred, alies fentus, a-wechoù dic’hortoz, ar strollad danvez komedian.ez.ed a vevo un dra dispar ur sizhunvezh-pad : krapat gant al leurenn, fiziañs ha plijadur ennañ/enni, da lakaat an arvesterien da veajiñ dre hentoù ar c’hoariva. Ne chomo nemet eñvorennoù mat goude ar veaj-se...\nKomedianed hag animatourien strollad La Obra a raio war dro ar yaouankiz.\nEvit muioc’h a ditouroù kit war lec’hienn an UBAPAR.


Pajenn:Marigo - Buez ar Saent.djvu/284 - Wikimammenn\nPajenn:Marigo - Buez ar Saent.djvu/284\nguemeret ar Garg a Superiores. Neuse e crescas he mortificationou, yun a ree bemdez, ha ne devoa quen guele nemet an douar pe ar plench.\nPetra bennâc ma voa quer rust en he andret e-unan e voa bepret leun a zouçder hac a vadelez e quenver he C’hoareset. Mar manque unan bennâc eus al Leaneset en he dever, an Abades santel a bede Doue evit-y, evit ma plicheze gantàn rei dezi ar c’hraç da aznaout, he faut ha d’en em amandi : hac he feden e devoa peurvuya e effet. Mar en em gave obliget da avertissa pe da repren unan bennâc, er gree gant ur garantez ous pehini ne alle netra resista.\nAr brassa pligeadur e devoa er bed, oa d’en em arreti da sellet ous an Eê. Ar gloar hac an eürusdet a behini e jouis ar Sænt er Barados a oa ar sujet ordinal eus he meditationou ; ha meur a veich en deiz e lavare ar c’homzou-mâ a Sant Augustin : Jerusalem celestiel, Pales santel a Zoue, peguement ho car-hu va c’halon ! Peguement eo ravisset va speret en ur gontempli ho quenet !\nErfin, goude beza exhortet en he c’hlènvet diveza he Leaneset da veva en ur garantez vras an eil evit hé-bên, ha da labourad gant fervor da acquisita ar berfection eus o stad, ez eas da receo en Eê ar Gurunen e devoa militet dre he vertuziou bras.\nAr Superiores santel-mâ, prudant ha carantezus, pa vele ur re bennâc eus ar re a oa dindan he c’harg o vancout en o dever, en em lequee da bidi Doue evit-o ; ha dre he fedennou e corrige muy anezo eguet ne devize græt dre gomsou pe dre gourdrouzou. O caëra fæçoun da gorrigea ar re-all ! Pidi Doue da guenta evit-o, ha goudeze o avertissa gant douçder ha gant carantez : dre ar voyen-ze e c’houneer o c’halonou, hac o lequeer da rantren en o dever. Er c’hontrol ur gorrection rust, ispicial mar be græt dre goler, a zeu alies da irrita ar sperejou ha da voassaat an drouc.\nEil Reflexion. Ar Santes-mâ a selle alies ous an\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/284&oldid=134393 »


Muioc’h a glasoù mor hag a glasoù natur evit ar Vretoned yaouank ! · Région Bretagne\nDegemer > Hor c’heleier > Muioc’h a glasoù mor hag a glasoù natur evit ar Vretoned yaouank !\nMuioc’h a glasoù mor hag a glasoù natur evit ar Vretoned yaouank !\nGoulennit hor PASS klasoù mor ha PASS klasoù natur ha bevliesseurted ! Skoazellañ a reomp, a-hed ar bloaz, an aozadurioù a ra war-dro chomadennoù dizoleiñ evit ar vugale hag ar grennarded a zo o vevañ e Breizh.\nan devezh dre vugel evit ar chomadennoù dalc’het a-raok fin miz Ebrel 2022\nKreñvaat ar PASS klasoù mor (a zo lakaet 370 000 € evitañ), krouiñ ar PASS natur ha bevliesseurted (a zo lakaet 150 000 € evitañ evit kregiñ ganti) : fellout a ra deomp skoazellañ ar c’hreizennoù a vez aozet chomadennoù ganto evit lakaat ar muiañ a vugale hag a grennarded eus Breizh da gemer perzh er c’hlasoù dizoleiñ-se. Gant ar skoazell nevez-se e sikouromp paeañ an treuzdougen, al lojeiz, ar boued hag an obererezhioù. Abalamour da adreiñ lañs buan d’ar chomadennoù a oa bet paouezet ganto gant an enkadenn yec’hedel e kinniger, en un doare dreistordinal, reiñ 30€ bemdez dre vugel evit ar chomadennoù a vo dalc’het a-raok fin miz Ebrel 2022.\nAr PASS Klasoù mor\nE Breizh eo e oa bet lañset ar c’hlasoù mor er bloavezhioù 60. Un tregont kreizenn verdeiñ bennak gant un herberc’h zo enni (3 000 plas) ha daoust da se e vez nebeutoc’h eget 10% eus ar Vretoned yaouank o vont e klasoù mor gant o skol (etre 12 ha 13 000 bep bloaz). Tro a vez, e-kerzh ar chomadennoù-se, d’ober gwelloc’h anaoudegezh gant ar mor hag ar vevliesseurted a zo ennañ, en hor rannvro a zo merket gant ar mor, rak-se hor boa krouet ar PASS Klasoù mor e 2020 ha tric’hementet eo bet ar sammad arc’hant gouestlet dezhañ e 2021.\nGant ar PASS Klasoù mor e vez skoazellet :\nAr chomadennoù klasoù mor “klasel” a vez aozet gant ar skolioù pe kevredigezhioù, enno obererezhioù evit anaout gwelloc’h metoù ar mor pe ar sevenadur liammet ouzh ar mor\nAr c’hlasoù mor aozet gant strollegezhioù pe kevredigezhioù evit ar re yaouank a c’hall resev ar skoazell sokial d’ar vugale (ASE) pe ar re yaouank nammet, ha skoazellet gant frammoù mezegel-ha-sokial.\nFichenn bleustrek ar PASS klasoù mor\nAr PASS Klasoù natur ha bevliesseurted\nHiziv an deiz e rank an holl dud bezañ prederiet gant gwarez an endro ha n’eus ket par d’ar c’hlasoù natur evit ober d’ar vugale kompren an dra-se. N’eus ket pell zo hon eus krouet ar PASS Natur ha Bevliesseurted evit lakaat muioc’h a dud yaouank eus Breizh d’ober o mad eus ar mareoù-se ma vez sachet o evezh war an endro, ma vezont lakaet d’anaout anezhañ gwelloc’h.\nGant ar PASS Natur ha Bevliesseurted e vez skoazellet ar c’hlasoù natur aozet gant ar skolioù pe kevredigezhioù, enno obererezhioù anaout gwelloc’h ar meteier naturel hag ar spesadoù gant oberoù desavadurel pe gant implij ar skiantoù santout.\nFichenn bleustrek ar PASS natur ha bevliesseurted


Sarmoniou an Aotrou Quere by Jean Quéré - Breton - Free at Loyal Books\nSarmoniou an Aotrou Quere By: Jean Quéré\nKENTSKRID EVIT EMBANNADUR NEVEZ LEVR KENTAÑ AR "SARMONIOÙ".\nC'hwi a gavo amañ nemet an hini kentañ eus an daou levr anavezet dindan an anv "Sarmonioù an Aotrou Quéré. Dastumet eo bet ar sarmonioù se gant an Aotrou Jézégou ma oa d'ar c'houlz se ur beleg yaouank, kure e Kastellin. Al levrioù a zo bet moulet e 1906 e ti moulerezh "la Presse Libérale", e Brest, evit Corcuff levrier e Kastellin. Buan ez eo deut al levrioù se da vezañ levrioù skol brudet, evit an holl veleien yaouank eus eskopti Kemper hag hini Sant Brieg.\nMad e vefe bremañ reiñ deoc'h un nebeut titouroù, diwar benn ar skouerenn am eus kemeret evit embann a nevez levr kentañ ar "Sarmonioù". Perc'henn kentañ al levr a voe an Aotrou Helliet Person Lanvolon. Roud e siell kaoutchoug\na gaver war bajenn gentañ al levr. Ur perc'henn all, marteze, a voe unan hanvet pe genthanvet "Maurice", ma voe person Mantallod. Skrivet en deus e anv war ar bajenn ma vez moulet warni aotre da embann gant an Aotrou 'n Eskob Kemper. Mantallod ne vez nemet ur gêriadennig gant un daou c'hant pe daou c'hant hag hanter kant bennak a annezerien o chom enni. Pell amzer a zo, a dra sur, peogwir stank eo bremañ ar parrezioù bras hep beleg ebet, hag enno muioc'h eget daou vil ene.\nD'am soñj, ez eo marv perc'henn diwezhañ al levr. Dav e oa neuze d'an hêred dibab etre peadra ar beleg petra oa talvoudus ha petra ne oa ket. Kaset o deus kalz levrioù d'an diskarg en ul lec'h galvet amañ ar "baludenn" peogwir e oa, e deroù ar bloavezhioù mil\nnav c'hant dek ha tri ugent, ur wir baludenn. An dour kaset dezhi dre ruzelenn Sant Goneri a chome enni kent ha ma c'helle tizhout ar mor. Douar ha mein diouzh ar c'hleuzioù distrujet a oa kaset eno, a gevret gant ur bern loustoni all o doa an dud ar c'hoant dieubiñ diouto. Bremañ, ne 'z eus ken a ziskarg aze, leuniet mik eo bet ar baludenn hag ez a an dour eeun hag eeun d'ar mor. Dour sklaer e c'hell bezañ koulskoude, peogwir ne red bremañ er ruzelenn Sant Goneri nemet an dour o tiverañ diouzh un doare baludenn all, aozet a ratozh evit glanaat an dour eus kanoù distrouilh ar gumun a bezh...\nD'ar c'houlz se , ne oa ket leuniet c'hoazh ar baludenn am eus komzet diouti ha m'edo e kichen an aod, a dreñv d'an erin bili a harz ar reverzhioù brasañ da vont e kreiz an douaroù. Kalz tud a dremene dre aze, o vale a hed an aod, hag etrezo ar vamm din. Hi a welas levrioù ar beleg, e Latin pe e Galleg, hag ivez unan\nskrivet e Brezhoneg ma tedennas he evezh, peogwir ar c'hein dezhañ a oa goloet gant ler. Ne oa ket goloet a bezh al levr gant ler, evel just, peogwir neuze unan en dije e gemeret a raok, pe c'hoazh an hêred o dije e viret evit ar priz. Den ne gredas koulskoude e oa prizius al levr se, digoret e oa ha glebiet ivez ar pajennoù gant ar glav ma kouezh a wechoù dre amañ, zoken pa n'emañ ket an douristed er vro. Al loued en doa kresket war ar pajennoù kreiz hag ivez war ler ar c'hein. Kemeret en deus koulskoude va mamm al levr se evit e ziskouez din peogwir e oa skrivet e Brezhoneg.\nA vec'h ma tigoris levr ar "Sarmonioù" ma zegouezhas un doare burzhud bihan. Gouest e oan da lenn gant aez petra a oa skrivet ennañ, daoust ma 'z eo diaes din lenn ar skridoù nevez e Brezhoneg. E gwirionez, e oa skrivet al levr e Brezhoneg eeun ma c'helle kompren an dud diwar ar maez, zoken pa oant o chom e parrezioù disheñvel. Daoust ma oa bet skrivet ar sarmonioù\nevit tud Bro Leon, n'eus ket re a ziforc'h etre ar Brezhoneg ma kaver aze hag an hini ma vez komzet amañ e Bro Dreger. Me en doa desket ivez meur a c'her hag a dro lavar implijet er skridoù relijiel. Kroget am boa, e gwirionez, da lenn e Brezhoneg e barzh levr katekiz va mamm, al levr nemetañ skrivet e Brezhoneg ma anavezen d'ar c'houlz se.\nPep dek vloaz em eus adlennet ar "Sarmonioù", ha pep gwech gant an hevelep plijadur... Continue reading book >>\nWikipedia – Jean Quéré\nWikipedia – Sarmoniou an Aotrou Quere


Buhez ar Sent/1894/Martina - Wikimammenn\nBuhez ar Sent/1894/Martina\n◄ Fransez a Zal Martina, Guerc’hez ha Merzerez Per Nolask ►\nD’ann ampoent, e reat adarre goall vuez d’ar gristenien, ha barnerien Rom, o veza klevet oa Martina kristenez, a c’halvaz anezhi dirazho. Ar Zantez a ieaz, leun a fizians e Doue, hag ar varnerien a c’houlennaz outhi ha guir oa ec’h heulie ar relijion gristen. « — la, emezhi, guir eo, hag ar re ne heuliont ket ar relijion-ze a so truezuz ho doare. » — « Penaoz, eme unan euz ar varnerien, e c’hellit-hu, gant ann danvez hag ar gened oc’h euz, rei skouarn d’ar seurt rambreou pe zorc’hennou-ze ? Deuit d’ann templ da ginnig ezans da Apollon. » — « N’euz Doue ebed, eme Vartina, nemed ann hini a adorann ; ho toueou-c’houi ne d-int nemed idolou : penaoz e c’hell tud a spered eveldhoc’h-hu adori patromiou bronz pe varbr ? « Ar varnerien a ieaz drouk ennho o klevet eunn hevelep respount, hag a zizkleriaz grons e tlie ar Zantez kinnig ezans d’ann doue faoz Apollon pe en em rezina da vervel.\nAdtapet diwar « https://br.wikisource.org/w/index.php?title=Buhez_ar_Sent/1894/Martina&oldid=23589 »


Emilianus - Wikipedia\n(Adkaset eus Emilion)\nDelwenn d'ar sant e Gwened\nEmilion, pe Emilianus (e anv latin) (aet da anaon e 767) a oa merour kont Gwened, manac'h ha penitiour e Breizh. Ur sant eo en Iliz katolik hag en Iliz reizhkredennour ha lidet e vez d'ar 16 a viz Du.\nGanet e oa e Gwened, kêr-benn Bro-Ereg en Breizh hag e teuas da vezañ merour ur c'hont eus Gwened. N'ouzer ket avat pe anv e oa hemañ. Hervez ar vojenn e roe bara da re baour Gwened e kuzh diouzh e vestr. Fellout a reas d'ar c'hont tapout anezhañ war an tomm. Sourpren a reas anezhañ gant e vantell leun a vara da reiñ d'ar re baour. Pa c'houlennas ar c'hont digantañ digeriñ e vantell en dije graet Emilianus ur burzhud o treiñ an torzhioù bara e tammoù keuneud.\nDont a reas da vezañ manac'h e Saujon (e Salignac), e kichen Saintes. Rediet e voe da dec'hout abalamour d'an niver a berc'hirined a zirede da-heul e vurzhudoù. Mont a reas d'ul lec'h digenvez da chom, e Combes, e-kichen ar pezh zo deuet da vezañ Saint-Émilion, ha mervel a reas e 767.\nSavet e voe ur manati eno goude e varv hag ur penniliz monolitek, en XIvet-XIIvet kantved, kleuzet en un tornaod, a zeuas da vezañ iliz parrez, betek an Dispac'h.\nGwaz Emilion, gwazh etre Plougraz ha Gwerliskin.\nIliz Sant Emilion, e Logivi-Plougraz\nSaint-Emilion, kumun c'hall.\n↑ Guides de la basilique monolithe de Saint-Émilion\n↑ Michel Priziac, Michel Mohrt, Bretagne des saints et des croyances, Kidour, 2002, p. 425.\nAdtapet diwar « https://br.wikipedia.org/w/index.php?title=Emilianus&oldid=1862310 »


Marc'hegezh - Wikipedia\nmont war varc'h\nKreñv e vez al liamm etre ar marc'heger hag e loen. Marc'hegezh eo ar sport hiniennel nemetañ ma ranker bezañ daou.\nMarc'hegezh pe marc'hegañ a zo mont war gein ur marc'h, ur poned pe c'hoas un azen, ur mul; evit henchañ anezhañ.\nGwechall e oa un doare da veajiñ ha d'ober brezel, hiziv eo ur sport, un arz met dreist-holl un dudi.\n2 Ur sport, un dudi met dreist-holl un arz\n3 Rummadoù evit c'hoantoù liesseurt\n3.1 An dudi marc'hegouriezh\n3.2 Ar sportoù marc'hegañ\n3.3 Ar marc'hegañ evit an dudi\n3.4 An abadennoù marc'hegañ\n4 Ar KKM (kenskrivadeg klok marc'hegañ)\n5 Ar marc'hegañ e Bro-C'hall\nProuet eo bet e veze pleustret ar marc'hegañ er c'harrier e 1500 a-raok J.K. E Gres gwechall e veze "labouret" ar c'hezeg evit ma teufent da vezañ sentus hag aes da embregañ. Met ne oa nemet er 16vet kantved e oa savet ar skolioù marc'hegañ kentañ. E Bro-C'hall e veze taolet muioc'h a evezh ouzh ar skañvder hag an arz, tra ma vezo taolet evezh ouzh ar c'henurzhierezh e Bro-Alamagn. Pa dreser, ne ranker ket disoñjal emañ pep tra un c'hoari a gizidigezh. Arabat chom difiñv war ur marc'h, ar c'hontrol eo ret ober hep ehanañ. Bez e ranker adgoulenn, kampañ .. dre luskigoù tost diverz, met ar marc'h, eñ, a sant anezho.\nUr sport, un dudi met dreist-holl un arzAozañ\nWar un dro ez eo ar marc'hegañ ur sport hiniennel, met war un dro all ez eo ur sport graet a-zaou : al loen hag ar marc'heger. Ul liamm a vez savet etre an daou evit gellout ober unan hepken. Evit ober berzh e rank ar c'houblad kaout fiziañs ha doujañs an eil en egile. Lavaret 'vez eo ret d'ar varc'hegourien "komz kezeg". Ur skol voutin a vez er marc'hegañ, diazezoù a chom evit an holl met savet 'vez doareoù all. Prederiet int war doareoù soñjal all hag doareoù disheñvel d'ober e-keñver ar c'hezeg (da skouer Nuno Oliveira, Michel Robert ...)\nRummadoù evit c'hoantoù liesseurtAozañ\nArthur Welsh King, ur marc'h a vicher gant disoc'hoù sportel kaer, an darn vrasañ e KKM. Amañ war ur roudour en ur genstrivadeg KKM.\nAr marc'hegañ eo ar sport nemetañ ma kenskriv ar baotred hag ar merc'hed war ar memes par.\nLeun a rummadoù a zo er marc'hegañ, setu e cheñch an doareoù ober ha soñjal hervez ar pezh 'vez graet.\nAn dudi marc'hegouriezhAozañ\nTremen a reont war techennoù goursoù, ar rummad ma vez kavet tout ar redadegoù kezeg. Ar pal eo mont ar buanañ posupl hag erruout a-raok ar re all. Redet 'vez an holl asambles. Redadegoù disheñvel 'zo :\nRedadegoù d'an drot\nAn drot sterniet : azezet eo ar marc'heger war ur sulky.\nAn drot pignet : azezet eo ar marc'heger war gein al loen.\nRedadegoù d'ar galoup\nkompez : Galoupet 'vez war hirderioù a za eus 800 da 4000 metr. Ret eo erruout an hini kentañ.\nLammat : Ret eo erruout an hini kentañ en ur vont ar fonnusañ met diaesoc'h eo rak ret eo lammat dreist harzoù naturel.\nRedadegoù a-strollad : Ret eo redek ar buanañ posupl gant ar c'hezeg, ur marc'heger war e gein. Ar re wellañ a zo dalc'het evit desevel ebeulioù a redo buanoc'h-buanañ.\nAr sportoù marc'hegañAozañ\nAn eun denn-gezeg : kezeg a denn ur c'harr-samm.\nAr redadegoù padus.\nAr pleustriñ (dressage).\nAr CSO (kenskrivadeg lammat)\nAr CCE (pe KKM : kenskrivadeg klok marc'hegañ)\nDarshan, an abadenn nevez savet gant Bartabas, ur c'hoari gant ar gouloù / skeudoù.\nAr marc'hegañ evit an dudiAozañ\nAr marc'hegañ evit an dudi a zo sur a-walac'h ar rummad marc'hegezh graet ar muiañ. Gallout a reomp en ober en ur greizenn marc'hegañ pe gant hor c'hezeg. Ne c'hellomp ket jediñ an niver a dud a vez o varc'hegañ evit an dudi, rak n'eus ezhomm na bezañ en ur c'hlub nag en ur gevredigezh. Ar marc'heger a c'hell pourmen, evel ma ra an dud pa'z eont war droad pe war varc'h-houarn ...\nAn abadennoù marc'hegañAozañ\nGwechall ne oa nemet un neubeut abadennoù marc'hegezh, dreist holl sirk. Araokadennoù zo bet, bremañ e vez muioc'h muiañ a strolladoù marc'hegezh nemetken. Savet int gant an holl rummadoù, eus ar pleustrer uhelañ, betek ur marc'hegezh graet hep dibr na netra ... E Bro-C'hall, er bloavezhioù 1980, e savas ur stollad marc'hegezh anavezet Bartabas (Zingaro), lakaet o deus en a-raok ar seurtoù abadennoù-se.\nAr KKM (kenskrivadeg klok marc'hegañ)Aozañ\nAr genstrivadeg klok marc'hegañ (KKM) [CCE (concours complet d'équitation)]a zo ur sport hag ivez ur rummad olimpek abaoe C'hoarioù Olimpek Stockholm e 1912. En orin eo bet krouet ar rummad-se da priziañ ar c'hezeg evit an armead. Cheñchet en deus tamm ha tamm evit dont da vezañ ur rummad gwirion hag diskleriet.\nRannet eo ar genstrivadeg e tri zamm :\nAl lammat. (CSO)\nAr pleustriñ. (Dressage)\nAr c'hros. (Cross)\nLogo kevredigezh c'hall ar marc'hegañ, FFE\nAr marc'hegañ e Bro-C'hallAozañ\nE Bro-C'hall ez eus ouzhpenn ur milion a varc'hegerien ; an hanter en o zouez o deus ul lisañs gant kevredigezh c'hall ar marc'hegañ, an FFE (600 805 pleustrer e 2008). Ar goprer kentañ er gennad sportel eo ar marc'hegañ, 60 000 a implijidi evit 6 000 kreizenn marc'hegañ ha 50 000 a zesaverien kezeg. War-dro 200 000 a gezeg ha poneed a vez er c'hreizennoù marc'hegañ, d'an niver-se e vo ouzhpennet ar c'hezeg a vez e ti an dud dibar. Krouet eo bet ar FFE e 1921. Bro-C'hall eo ar vroad kentañ evit an touristerezh war varc'h.\nWar live ar sporchoù, e vez aozet 5 000 genstrivadeg bep bloaz. Kevredigezh c'hall ar marc'hegañ eo ar pedervet kevredigezh olimpek dre a niver a dud lisañsiet. Ar marc'hegañ sportel en deus gounezet dija teir medalenn olimpek ha tregont abaoe krouidigezh ar C'hoarioù Olimpek.\nAdtapet diwar « https://br.wikipedia.org/w/index.php?title=Marc%27hegezh&oldid=1965700 »\nKemm diwezhañ d'an 18 C'hwe 2022 da 09:41\nKemmoù diwezhañ degaset d'ar bajenn-mañ d'an 18 C'hwe 2022, da 09:41.


-- SELECT IDproduit,titre1,photo FROM produits WHERE mot LIKE '%:174:%' AND del<>'del' AND bloque<>1 AND ( dateDEB>100 AND dateDEB<=1639011600 ) AND ( dateFIN<100 OR dateFIN>=1639011600 ) ORDER BY LENGTH(STOCKemplacement) ASC, STOCKemplacement ASC Pili Pala - Rann 3\nPili Pala - Rann 1\nPili Pala - Rann 2\nPili Pala - Rann 3\nPili Pala - Rann 4\nLakaet eo Sara war glaou ruz tan. Ouzhpenn he micher eo 'zo lakaet en arvar : emzalc'h hag ersavioù he re-nes, he doa fiziañs enno betek-henn, a zinerzh anezhi tamm-ha-tamm. En o-zouez, ha da gentañ penn, emzalc'h he fried Dygi a zo kaoz d'he brasañ souezh.\nPili Pala a gont istor un diviz mezegel a dro da fall ha goude ma vefe bet kemeret gant kendruez. 'Vel gant ur reustl e tistag an diviz-se un heuliad darvoudoù o dilerc'hioù n'hall den mestrañ warno. Sara Morris (Sien Reese Davies, Craith / Hidden) zo ur guzuliadourez anavet, a labour en un unvezh mezegiezh ar grouell : war var vo lakaet he buhez koulz micherel ha personel pa asanto, en despet da ali he c'heneiled, ober war-dro he mignonez Elin (Fflur Medi Owen) zo 'tougen ur babig. Un drama a sell an holl war temoù ar familh hag ar mignoniezh, al lealded d'an dud, droug an traisañ, dic'hoanag an difrouezhusted. Ha penaos dont a-benn da vont dreist an traoù daoust da daoust-pe-zaoust ar moral hag ar santimantoù.


Pajenn:Le Clerc - Ma beaj Londrez, 1910.djvu/202 - Wikimammenn\nPajenn:Le Clerc - Ma beaj Londrez, 1910.djvu/202\nvoulous. Ha bean oa ennan eun dra, evit ar Marseillaise da vihanan, ha na oa ket ar Zôzon evit kavout : eun ine tomm hag a domme hon hini.\nBetek pemp heur ne reomp nemet troieta, ken e teuomp da vean evel skwiz, daoust d’an treo koant pe gaer a ro dre oll didu d’hon daoulagad ha d’hon diskouarn : re hon deus da glevet ha re da welet war eun dro. A dammigo e tostaomp d’ar porz a enor ’n eur ober eur poz aman hag eur poz ahont evit sellet tud o vageal war ar san-dour (canal) pe evit prenan al limajo a zigaso koun d’imp divezatoc’h eus an Espozision. Meur a hini a zo breman eveldomp o tanzen mont e-mêz. Mes muioc’h a dud a deu ebarz. Ha ze n’ê ket souezus : ar c’haeran a zo da vean. Emberr d’an noz e vo gwelet aman goloio elektrik o luc’han dre-oll koulz diabarz ha diavêz ar palezio, koulz en êr hag en dour : rak steredenni a refont war eul lenn ac’h a ganti eul loden vras eus ar porz a enor. Bean a vo anê zoken dindan al lammo dour a ra eur waz ’n eur gouean el lenn, hag ac’hane, hep bean gwelet, a refont eus ar ballen dour eur ballen aour hag a lako ar zellerien sebezet da zigeri o geno.\nNi eo an dour a deu en hon geno, o sonjal ne danvafomp ket ar sort dudi. Mes n’eus ket da laret : ret ê d’imp mont en dro, penegwir ’vit noz da nav heur e tleomp kwitât Londrez.\nKemer a reomp eta hent hon hotel, ’n eur gomz an eil ouz egile eus ar pez hon deus gwellet en hon devez. A dra zur n’hon deus ket kollet hon amzer, ha koulskoude e tougomp eun tamm anvi ouz ar gendalc’herien a zo bet hirie en Arundel, eur gêriaden tost da Londez, evit gwelet en e di an Duk a Norfolk. Kalz anê, en o fenn Legat an Tad Santel ar Pab, arc’heskob Westminster, ha meur a\neskob, a oa bet pedet da vont di : meur a hini\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/202&oldid=150176 »\nKemmoù diwezhañ degaset d'ar bajenn-mañ d'an 6 Meu 2019, da 18:48.


Catholicon - Wikipedia\nMerk ar mouller.\nAr C'hatholicon, ar geriadur kentañ e brezhoneg, a oa bet skrivet e teir yezh, brezhoneg, galleg ha latin : ennañ e vez kavet an droidigezh c’hallek eus ar gerioù brezhonek kement hag o c’hevatal e latin.\nAr c'hentañ geriadur galleg an hini eo ivez enta.\nSavet e voe, pe beurechuet da vihanañ, e 1464 (d'ar 16 a viz Eost hervez) gant Jehan Lagadeuc, person e Plougonven, ha moullet e voe evit ar wech kentañ d'ar 5 a viz Du 1499 e Landreger gant Jehan Calvez (Euzen Roperz e lizherennour). O soñjal e kloareged yaouank Breizh o vont war o studi e oa bet savet an oberenn-mañ evit o skoazellañ da zeskiñ latin evel ma vez diskouezet splann amañ dindan :\nMe, Yann Lagadeg, eus parrez Plougonven, en eskopti Treger, Bachelour war an arzoù hag an dekredoù, goude ma n'on ket dellezek d'en ober, savet am eus al levr bihan-mañ evit talvezout da gloer vihan baour Breizh peotramant d'ar re zo dizesk war al latin. (bet treuzskrivet e brezhoneg a-vremañ).\nAnvet e oa bet Catholicon (geriadur hollel), pa ne oa ket bet roet an anv-se gant an oberour, moarvat diwar anv ur geriadur all, ar geriadur latin brudet a oa anvet Catholicon ivez (Summa grammaticalis quae vocatur Catholicon), savet gant an Dominikan Giovanni Balbi, eus Genova, (e latin Johannes Januensis de Balbis), hag echuet d’ar 7 a viz Meurzh 1286.\nUn dornskrid eus an oberenn zo miret er Bibliothèque nationale de France niverennet Latin 7656, anezhañ 131 follenn skrivet war an daou du anezho. Un adskrid eus ar skrid orin eo, ha mankout a ra an drederenn eus ar follennoù.\nUn eil embannadur kemmet a oa bet graet gant Jehan Corre (beleg en eskopti Landreger) e penn-kentañ ar XVIvet kantved hag un trede (31 a viz Genver 1521) gant al Leonad Yvon Quillévéré, marc'hadour-levrioù hag embanner e Pariz. Ur pevare embannadur a oa bet aozet e 1867 gant René-François Le Men (diellour e departamant Penn-ar-Bed), tri c'hant skouerenn anezhañ bet moullet en Oriant (Embannadur Corfmat).\nLe catholicon de Jehan Lagadeuc, advoulet diwar skouer embannadur Jehan Calvez (1499) gant Christian-Joseph Guyonvarc'h, Éditions Ogam-Tradition Celtique, Roazhon (1975), adembannet gant Editions Armeline, Brest (2005).\nLe Catholicon armoricain de Iehan LAGADEUC kinniget ha treuzskrivet gant Jean Feutren (person Rosko), moullet e 1977 gant Joseph Floch e Mayenne. Reiñ a ra an embannadur-mañ ur faksimile eus ar skrid war an tu dehou, hag un treuzskrivadur gant lizherennoù latin war an tu kleiz, ur bern notennoù war geriaoueg ar galleg ha traoù all. Levr keinet.\nLE VOCABULAIRE BRETON DU CATHOLICON (1499) Le premier dictionnaire breton imprimé breton-français-latin de JEHAN LAGADEUC gant Gwennole ar Menn, Skol, 2001 (15 a viz Gwengolo). Roll ar gerioù brezhonek a gaver e-barzh, gant o stumm a-vremañ, ar stumm ma oant bet skrivet en embannadur 1499, hag o zroidigezh c'hallek.\nLe Catholicon de Jehan Lagadeuc (Pour son cinquième centenaire), Pêr Trepos, Emgleo Breiz, 1965.\nUl lec'hienn deiryezhek diwar-benn ar c’h-Catholicon\nAr c'hCatholicon en linenn\nAdtapet diwar « https://br.wikipedia.org/w/index.php?title=Catholicon&oldid=1936308 »\nKemmoù diwezhañ degaset d'ar bajenn-mañ d'an 12 Gen 2022, da 14:06.


Journal de Renaud Camus, mercredi 25 juillet 2018\ncréée le jeudi 26 juillet 2018, 16 h 55\nmodifiée le jeudi 26 juillet 2018, 17 h 00Plieux, mercredi 25 juillet 2018, minuit. J’ai eu cette après-midi une excellente et longue conversation de travail, très plaisante, avec M. Pohon, ~~~ ~~~~~~~~~~-~~~~~~~~ ~~~~~~~~~ ~~~~ ~~~~~~~~~ ~~~~~ ~~’~~~~~~~. ~~~ ~~~~~~ ~~~ ~~~~ ~~~ ~~~ ~~~~~ pas tirer par ~~~ ~~~~~~~, ~~~~ ~~~~~~~~ ! ~~~ ~~~ ~~~~~~~~ ~~~~~~~~~~~ ~~~~~~~ ~~~’~~~~~ ~~~~ ~~~~~~~~~~ ~~~~~~ ~~~~~, ~~~~ veulent ~~~~~~~~~~~ ~~~~~ ~~~~~, ~~~ ~~~~ ~~~~ ~~~~~ ~~~~~~~ ~~~’~~~ ~~~~~~~~~~ ~~~ faut solliciter indéfiniment, ~~~~~~ ~~~ ~~~~~~~~ ~~~~ ~~~~~~~~~, ~~~ ~~~~~ ~~~ ~~~~~ ~~~~~~~ ~~~~~~ ~~~~~~ ~~~ ~~~~~~~~~~~ ~~~~~~ ~~~’~~~~~~ ~~~~~~~~ ~~~~~ ~~~~~~~~~~ ~~ ~~~~~~ ~~~~~ ~~~~~ ~~~~~ ~~~ cela.\nEntre ~~~~~ longues sorties en ~~~~ ~~~~~~ ~~~ ~~~ ~~~~ ~~~~~~~~~~, ~~. ~~~~~~ ~~~~ ~~~~~ ~~~~~~ ~~~~ ~~~ ~~~~~~~~~ ~~~~ ~~~~~~~, ~~~~~ ~~~~~ ~~~~~~~~~, ~~~ ~~~ ~~~~ ~~~~ ~~ ~~~~ ~~~~~ ~~ ma disposition. Mieux ~~~~~~~, ~~’~~~~ ~~~~ ~~~~ ~~~~ ~~~~~~~~~, ~~~ ~~’~~~~ ~~~~~~~~~~~ ~~~ ~~~~~ ~~’~~~ ~~~~~~~. ~~~ ~~~~~~~ ~~~~ ~~~~~~~~ ~~~~ ~~~ ~~~~~~~~ ~~~ ~~~~~~~~~ ~~~ ~~~~~ ~~~~~ ~~~ Dictionnaire des délicatesses du ~~~~~~~~~ ~~~~~~~~~~~~~, pour ~~~~~~~ ~~~ ~~ ~~, ~~~~~~ ~~~~, une ~~~~~~ demande (~~~~) — ~~~ ~~~ ~~~~~~ ~~~’~~~ ~~~ ~~~~~ ~~~~~~~~~ ~~’~~~~~~~~~~ : ~~~~~ ~~~ ~~~~~~ ~~~~~~~~~~ ~~~ son entourage ont ~~~ ~~~~ ~~~~~ ~~~’~~~~~~ ~~~~~~~~~~~~~ ~~~~~~ ~~~ ~~~~~~ ~~~~~~ ~~~~ ~~~~~~, ~~~ ~~~~~ ~~~ ~~~~ ~~~ ~~~~~~~ ~~~~~ ~~~~~~~ ~~~~~~ ~~~ ~~~~~ ~~~~~ ~~~ ~~~ ~~~~~~ ~~~~~ millième place sur ~~~ ~~~~~~ ~~~~ ~~~~~~~~~~~ ~~~~~~~ ~~’~~~~~~~. ~~’~~~~~~~~, ~~’~~~~ ~~~~~~~~~~~~~. ~~~ ~~~~~~~ ~~ ~~~ ~~~~~ ~~~~~~~~~~ ~~~~~ ~~~~ ~~~~~~~~ ~~~ Tweets, ~~~~~~~~ ~~~~~ ~~~~~~~~~, ~~~~ ~~~~~~~~ ~~ Entre vivre ensemble, il ~~~~~ choisir, ~~~ ~~~~ ~~~~~~~~~~~ ~~~~~~~~~~~~~~ ~~ ~~~~~~~~, ~~~~ ~~~~~ ~~~ ~~~~~ ~~~~ ~~~~~ ~~ ~~~~~ ~~~ ~~~~~~ ~~~~~~, ~~~ ~~~~~~ ~~~~~~~~ ~~~ ~~~~~ aboutir ~~ ~~~ livre, comme dit ~~’~~~~~~. ~~~ ~~~~~~~~~~ ~~~~~ ~~~~~~~~~~~ ~~~~~~~ ~~~~~~~~~ ~~~~~~~~ ~~~ ~~~~~~~~~ ~~~~~~~~~ ~~~~ ~~’~~~ ~~~~~ ~~~ ~~~~~~ ~~~ ~~~~~~~~~~, ~~~~~ ~~~~~~~~~~~~~ ~~~~~~~~~~, ~~~~~~~ ~~~~~, ~~’~~~~ ~~~ ~~~~ ~~~~~~~ carrées, et espace ~~~~~~ ~~~-~~~~~~~~ ~~~~~ ~~~ ~~~~~~~~~~. ~~~~~ ~~~~~~~ ~~~~~~ ~~~ ~~~~~~~~~ ~~~~~~~~~~ ~~~~~ ~~~~~~~~~, ~~~~~ ~~~ ~~~~~ ~~’~~~~~ ~~~ ~~~~~ ~~~~~ satisfait.\nMais ~~~~~~ ~~~ ~~~ ~~~~~~~ ~~~~~ ~~~~ travaux très prenants ~~~ ~~~~~ ~~~~~~ ~~~~ ~~~~~~ Grand Remplacement ~~~~~~~~ ~~ ~~~~~~~~~~~~ ~~~ ~~~~~~~ ~~~~~~~~~~~, ~~~ ~~~~~ ~~~~~~ signes, ~~~~ ~~~~~ ~~~~ ~~~~~~~~ Us. ~~~, ~~~~~~ ~~~’~~~ ~~’~~~~ ~~~~ surprenant, j’avance beaucoup ~~~~~~ ~~~~~ ~~~~~~ ~~’~~~~~~ ~~~ ~~~~~~ ~~~ ~~~~~~~~, ~~~~ ~~~~~~ ~~’~~~~~~~~~ ~~~~~ ~~~~~ ~~~ ~~~~~~~~ ~~~~ ~~~ native speaker, ~~~’~~~ ~~~~~~ ~~~ ~~~~~~~~~. ~~~ ~~~~~ ~~~ ~~~~~ m’interrompre toutes les ~~~~~ ~~~~~~~~, ~~~ ~~~~~ ~~~~ ~~~~~~ ~~~~~~~~ — ~~~ ~~~~~~ ~~~~ ~~’~~~~ ~~. ~~~~~~ ~~~~ ~~~~~~~~~~ ~~~ ~~’~~~~~~~~~~~ ~~~ ~~~~ ~~~ ~~~~~ ~~~~~~~~~, ~~~ ~~~~ ~~~~ ~~~ comble (mais pas désagréable).\nAmazon ~~~ ~~~~~~ ~~~~~~~~~~ ~~~~~ ~~~ ~~~~ ~~ ~~~~~~~~~. ~~~~~ ~~~’~~~~ ~~~~~ ~~~~~~~~~, ~~~~~-~~~ ! ~~~~~ ~~~’~~~~ ~~~~~ ~~~~~~~~~ ! ~~’~~~ ~~~ ~~~ ~~~~~~~ ~~~~~~ ~~~~~~-~~~~~, ~~ ~~~~~ ~~~~~~~~~~, d’une longue lettre ~~~~~~~~~-~~~~~~~~~~~~~~~, ~~~ ~~~~ ~~~~~~~~~~ ~~~~ ~~~ ~~~~~~~~ ~~~ ~~~~~ ~~~ ~~~~~~. ~~~ ~~~~~ ~~~~, ~~~ ~~’~~~~~~~~~~~, ~~~ ~~~~~~ ~~~~~ ~~~~ ~~~~~~~ (~~~ ~~~~~ ~~~ ~~~~~~ ~~~ ~~~~~ La France contre ~~~~ robots, ~~~~~~~~~~, ~~~ ~~~~~~~~~). ~~~~~ ~~~~~~ ~~~ ~~~~~ ~~~~ ~~~~~~ ~~~~~~~~ ~~~ ~~~~~ ~~~~~ ~~~ ~~~~~ ~~~~ ~~~~~~~, ~~~~~~~ ~~ ~~~~ ~~~~~~~~~~ ~~~~~~~ ~~~~~~~~~~~ ~~~ ~~~~~~~, et qu’il ne ~~~~~ ~~~~ ~~~~~~~~~~~~ ~~~~~ ~~~~ ~~~~~~~~~~~~~~~ ~~~~~~~~~~~~~~~ ~~~ ~~~~~~~~~~~~. ~~~~~~ ~~~~ ~~~ ~~~~~~~~~~~~ ~~~~ ~~~ ~~~’~~~~ ~~~ recueil, ~~~~ ~~~~~~~~. ~~~~ ~~~~~~~~~ ~~~ ~~~~~~~~ Le ~~~~~~ Remplacement parce que tous ~~~~ ~~~~~~~~~ ~~~~~~~ ~~~~~ ~~~ ~~~~~ ~~~~~~~ ~~~~~~~~~ ~~~~~ ~~~~~ ~~~~~ ~~~~~~~~~~. ~~~ ~~~~~~~~-~~~ ~~~~ ~~~~~~~ ? ~~~ ~~~~~ ~~~~~~ ~~~ ~~~ ~~~~~~~~~~~~~ ~~~ ~~~ ~~~~~~~~, ~~~ ~~~~~ réunis, dans chaque ~~~~~~~, ~~~~~~ ~~~~~~ ~~~ ~~~~~~~ ~~~ ~~~~~~~ ~~~ ~~~ ~~~~~~~~~ ~~~~ ~~’~~~ ~~~~~~~~~~~~ ~~~~ ~~~~~~ ~~~~~ ~~~~~~~~~ ~~~~~~~~~~~ ~~~~~~~~~. ~~~~~ ~~~~ ~~~~~~~ ~~~ ~~~~~~~~~~~~ ~~~~ ~~~ ~~~~~~~~, ni Balzac, ni ~~~~~~~~~, ~~~ ~~~ ~~~~ recueil ~~~~~~~ ~~~~~~~~~ ~~~~~ ~~~~~~~ ~~~ ~~~~~~~~ ~~~ ~~~ ~~~~~~~~~~~~~~. Oui ~~~~~ ~~~~ ~~~~~~~ ~~~~~~~~~ ~~~~~ : ~~~~~~~~~-~~~~~ ~~~~ ~~~~~~~ ~~~~ ~~~~~ ~~~~~~~~~~~ ~~~ les republier sous ~~~~~~ nom ?\nEt ~~~~ ~~~~~~~~~ ~~~ ~~~~~~~, ~~~ ~~~ ~~~~~~~~~ combien ?\nJ’y ~~~~~ ~~’~~~~~~~ ~~~~~ ~~~~~~~ ~~~~ ~~~~~-~~~ ~~~~~ ~~ ~~~ ~~~~~ ~~~~~ ~~~~~~~~~~ ~~~ ~~~~~ ~~~~~~~~~~~~~, ~~~~~~ ~~~~ combinaison dont je ~~~~~~~ ~~~~~ ~~~ ~~~~~~~~ ~~ ~~’~~~~~~~~, ~~~~~~~~~~~~~~, ~~~ ~~~~ ~~~~ ~~~~~~ ~~~~ ~~’~~~~~~~~ ~~~ ~~~ ~~~~~~~~~. ~~~~ ~~~~~ ~~~~~~~~~~ ~~~~ ~~~~~~ ~~~~~~~ ~~~ ~~~~~~~~ ~~~~~ ~~~~~~ ~~~ vous autoriser ou ~~~~~~~ ~~~ ne ~~~~ ~~~~~ autoriser à ~~~~~ ~~~ ~~ ~~~~~. Renaud ~~~~~ ~~~~ ~~~~~ ~~~ ~~~~~ ~~~~~~ ~~~~ ~~~~~~~~ ~~~ ~~~~~~~ ~~~~ ~~~~~ ~~~~~~~~~ ~~~~~ ~~~~ ~~~~~~~ relatifs à ces ~~~~~~~~~, ~~~~~ ~~~ ~~~~~~~~~ ~~~~ ~~~~~ ~~~~~~~~~~ à…\nBon, ~~~~~~, ~~~~ ~~~ ~~~~~ ~~~~~~~~~ ~~~~, ~~’~~~~ ~~~~~ ~~~… ~~’~~~~~~~~, ~~~ ~~~ ~~ ~~~~~~ ~~~ ~~~ ~~~~~~~~~~ ~~~~~~~~~, ~~~~~~ dit Pierre sur ~~~~ ~~~~~~~ ~~~~~~~~~~~.\nvoir l’entrée du mercredi 25 juillet 2018 et son image dans Le Jour ni l’Heure


Kevredigezh Kembre-Breizh: Un tamm muioc'h mac'homet an denelezh...\nUn tamm muioc'h mac'homet an denelezh...\nNemet er menez Niyamgiri e stad Orissa, India, ne vev an Dongria Kondh. Daoust da se ez eo mennet Vedanta Resources da gleuziañ ar baoksit (kailh an aluminiom) eno. An Dongria, ha tud Kondh all war ar lec’h, zo o stourm ouzh Vedanta, pa fell dezho n’afe ket o bro da ouelec’h greantel.\nTud Kondh all zo o c’houzañv c’hoazh en abeg d’un uzin ma vez puraet baoksit e traoñ ar menez Niyamgiri.\nOuzhpenn 8,000 Dongria Kondh zo er menez Niyamgiri, ha skoazellet o deus o doare-bevañ hag o relijion da ziwall koadeier fetis ar vro ha pinvidigezh an natur eno. Gounezet e vez trevadoù ganto koulz war an diribinoù evel er c’hoadeier, ha dastum a reont delioù ha frouezhioù gouez da werzhañ.\nOber a reont ‘Jharnia’ (diwaller ar gwazhioù-dour) anezho o-unan, o vezañ ma tiwallont o menez sakr, hag ar stêrioù a sav en e goadeier, hag a ro buhez d’ar vro.\nMengleuz zigor Vedanta a zistrujfe ar c’hoadeier, a saotrfe ar stêrioù hag a gasfe an Dongria Kondh, evel pobl ganto ur sevenadur dibar, da get.\nGallout a rit skoazellañ an Dongria Kondh dre gas lizheroù o venegiñ ho preder. War lec’hienn Survival International e welfec’h ur film diwar o fenn, ha kavet e vo eno ar chomlec’hioù ret:\ntagioù Dongria Kondh, endro, India, Survival International


Lanzerotto Malocello - Wikipedia\nLanzerotto Malocello (pe Lanzarotto, pe Lancelotto) a oa ur merdeour eus Republik Genova hag a roas e anv d'an enezenn Lanzarote, unan eus inizi Kanariez.\nHervez Charles Verlinden e oa Lanzerotto Malocello ur merdeour eus Genova hag a servijas roue Portugal dindan urzhioù an amiral Manuel Pessagno. Dizoleiñ a reas enezenn Lanzarote, hep en em staliañ eno, war-dro 1336 war gont Portugal. Divroañ a reas goude-se da Vro-C'hall (alese e anv gallekaet Lancelot Maloisel) a-raok distreiñ da Bortugal e fin ren Pedro Iañ Portugal. Chom a reas e Kanariez un 20 vloaz bennak, kuit ac'hano ec'h eas war-dro 1376, met eno e voe lazhet nebeut amzer a-raok 1385.\nKavet e vez meneg kentañ enezenn Lanzarote e portolan Angelino Dulcert treset e 1339, en anv Insula de Lanzarotus Marocelus gant kroaz ruz Genova. Hervez Charles de la Roncière e vefe bet dizoloet an enezenn gant Lanzerotto Malocello e 1312.\nBeaj Lanzerotto Malocello\n↑ Lanzarotto Malocello et la découverte portugaise des Canaries, gant Charles Verlinden, e Revue belge de philologie et d'histoire, 1958.\n↑ e Histoire de la découverte de la Terre, 1938\nAdtapet diwar « https://br.wikipedia.org/w/index.php?title=Lanzerotto_Malocello&oldid=1927555 »\nKemmoù diwezhañ degaset d'ar bajenn-mañ d'an 2 Gen 2022, da 17:30.


Jamaika – Kenglad Jamaika\n("Diwar Galz, Ur Bobl")\nGouarnour Meur Patrick Allen\nJamaika (e brezhoneg; Jamaica anv ofisiel ar vro) zo un enezenn hag ur stad er Mor Karib, 234 km hed ha 80 km ledander dezhi, 145 km er Su da Guba.\nDont a ra hec'h anv eus ur ger eus ar yezh arawak, Xaymaca, hag a dalv kement ha "Bro koad ha dour" pe "Bro an eienennoù". Bet eo anvet Santiago pa oa dalc'het gant Spagn, a-raok ma voe diframmet an enez diganti gant ar Saozon.\nKingston eo ar gêr-benn anezhi.\nAr parrezioù[kemmañ | kemmañ ar vammenn]\nRannet eo ar vro e 14 parrez.\nAdtapet diwar « https://br.wikipedia.org/w/index.php?title=Jamaika&oldid=1895793 »\nKemmoù diwezhañ degaset d'ar bajenn-mañ d'an 19 C'hwe 2021, da 14:55.


Emgann Tewkesbury - Wikipedia\nEmgann Tewkesbury zo un emgann a-bouez hag a c'hoarvezas d'ar 4 a viz Mae 1471 e Tewkesbury, Gloucestershire, Bro-Saoz e-pad Brezel an Div Rozenn. Gantañ e voe diskaret an Tiegezh Lancaster, a oa o ren dre ar roue Henry VI (1421-1471), gant an Tiegezh York.\nPictures of English History (c. 1850)\nEn un tu edo al lu roueel renet gant ar rouanez Marc'harid Anjev, gwreg Herri VI, 6000 soudard ennañ, aroueziet gant rozenn ruz an tiegezh Lancaster ; en tu all edo lu Edouarzh IV, etre 3000 ha 6000 soudard bodet dindan rozenn wenn an tiegezh York.\nEdouarzh, penn an tiegezh York, a oa bet roue Bro-Saoz betek ma voe skarzhet a-ziwar ar gador gant an tiegezh Lancaster, tiegezh ar Rozenn Ruz.\nTrec'h e voe Edouarzh IV, an tiegezh York hag ar Rozenn Wenn, ma chomjont mistri war ar vro betek marv Edouarzh IV e 1483. Stabilaet a-nebeudoù e voe Bro-Saoz dre an trec'h-se.\nEngravadur gant W. H. Mote (1803-1871)\nAozer dianav, c. 1540\nAdsevel istorel eus an emgann\nDavid Cale – The History Man\nAdtapet diwar « https://br.wikipedia.org/w/index.php?title=Emgann_Tewkesbury&oldid=1834565 »\nDernière modification le 24 Ebr 2019, à 05:57\nKemmoù diwezhañ degaset d'ar bajenn-mañ d'an 24 Ebr 2019, da 05:57.


Buhez ar Zent. pages 540-541. Encyclopédie Marikavel.\ngnas, ginidik eus a rouantelez Spagn, a yeas en e yaouankiz da floc'h da lez ar roue Ferdinand V, hag ac'hane da vrezelour.\nEpad seziz Pampelun (1521), e oe gwall dizet hag e renkas dizrei da di e dud ha chom eur pennad dibreder, abalamour d'e c'houliou.\nEvit kaout berroc'h an arnzer, e kemeras neuze levriou da lenn. Bue Hon Zalver ha Bue ar Zent a 'n em gavas da gouezan etre e zaouarn; awalc'h e oe an dra-ze evit rei c'hoant d'ezan da ren eur vue neve.\nKerkent ha ma oe pare, ec'h eas da dremen eun nozvez en harz treid an Itron-Varia, en manati mene Serrât; ober a reas eur govezion eus e vue dremenet pen-da-ben; lakat a reas e gleze a-istribilh e-tal an ôter, hag o rezan roët e varc'h d'ar venec'h hag e zilhad d'eur paour, ec'h eas da Vanrez.\nEno e chomas eur bla d'ober pinijen ha da skrivan al levr brudet an « Exersisou, » en deus konvertiset, eme sant Fransez a Zal, ken alïés a bec'her hag a lizeren a zo ennan. Eus Manrez, ec'h eas da bardonan d'an Douar-Santel. D'ar 4 a viz gwengolo 1523, e taouline war be Hon Zalver.\nEur wech dizroet eus e belerinach, ar c'hoant en devoa da labourat evit silvidigez an ineou a reas d'ezan mont d'ar skol da Varselon gant ar vugale, daoust d'ezan da gaout neuze tri bla ha tregont.\nEus Barselon ec'h eas da Alcala, ac'hane da Salamank, hag eus Salamank da Bariz. Eno e reas anaoudegez gant nao den yaouank, hag en em glevjont o dek da groui Kompagnunez Jezuz, a glasko gonid d'an Iliz kement a eneou hag a zo bet diframmet diganti gant Luther, Herri VIII ha Kalvin.\nAdalek neuze, e poanias muian m'hallas da greski an devosion e-touez ar gatoliked; kaerat a reas tier an Otrou Doue; preder a gemeras gant ar skol-iliz; kustumi reas an dud da dostat alïes ouz ar zakramanchou; sevel a reas skolachou evit ar yaouankiz; digeri reas tier evit digemer ar Judevien o devoa c'hoant da vezan badezet, hag evit ar merc'hed diroll a venne dizrei war hent ar furnez. Ne baoueze ket eun tamm da c'honid ineou da Jezuz-Krist, ha lavaret a rê oa gwell gantan derc'hel da labourat evit gloar Doue ha silvidigez e nesan, hep bezan sur da vezan salvet e-unan, eget mervel dioustu, o vezan sur da vont war eün d'ar baradoz.\nBras oa e c'halloud war an drouk-spered; sant Philip Neri ha meur a hini-all a welas sklerijen an nenv o paran war e dâl.\nNe veze hano gantan ha ne glaske nemet eun dra; brasan gloar an Otrou Doue.\nMervel a reas en Rom, d'an 31 a viz gouere 1556, pa oa o ren e bempvet bla ha tri-ugent.\nDigejneret bepred gant dousder eun ene ankeniet ; evit, e frealzi eo e teu Doue d'hen digas d'ec'h. SANT IGNAS.\nEvit komz diouzh al levr-se / pour discuter de cet ouvrage;


An tank kreiz Type 3 Chi-Nu\nAn tank kreiz Type 3 Chi-Nu e-kerzh ur c'hourdonadenn\nAn tank kreiz Type 3 Chi-Nu (三式中戦車 チヌ San-shiki chū-sensha Chi-nu "Tank kreiz doare 10 ar bloavezh impalaeriel 2603") a oa un tank savet gant Lu Impalaeriezh Japan e-kerzh an Eil Brezel-bed.\nEvel an tank kreiz Type 1 Chi-He, an tank Type 3 Chi-Nu a a oa un doare gwellaet eus an Type 97 Chi-Ha. Ouzhpennet e oa bet ur c'hanol Type 3 75 mm, unan eus kanolioù tankoù galloudusañ Japan e-pad ar brezel.\nBiskoazh ne voe implijet ar Chi-Nu en emgann. An holl re bet savet a voe lakaet a-gostez evit difenner douaroù diazez Japan da dalañ ouzh un aloubadeg gant ar Gevredidi.\nPa oa kroget ar Brezel war Talbenn ar Meurvor Habask, an tank kreiz Type 97 Chi-Ha hag an tank lijer Type 95 Ha-Go e oa tankoù diazez Lu Impalaeriezh Japan. Dre ma pade ar brezel e oa deuet anat ne oant ket mui mat a-walc'h pa oant o klask talañ ouzh tankoù ar Gevredidi. E-pad Kampagnoù Birmania ha Filipinez, nerzh ar c'hanol 57 mm a oa war an Type 97 a oa bet gwan a-enep tankoù ar Gevredidi.\nLu Impalaeriezh Japan en doa savet neuze ar c'hanol tankoù Type 1 47 mm, a implije un obuzenn tarzh-uhel gant un ebarzhadenn en hobregon kalz uheloc'h. Ar c'hanol-se a oa bet dafaret war an tankoù kreiz Type 97 Shinhoto Chi-Ha hag an Type 1 Chi-He.\nAdtapet diwar « https://br.wikipedia.org/w/index.php?title=Type_3_Chi-Nu&oldid=1801742 »\nKemmoù diwezhañ degaset d'ar bajenn-mañ d'an 7 Eos 2018, da 15:41.


Brezhoneg evit ar re vihan - Spered ar vro - LeTelegramme.fr\nPublié le 05 décembre 2019 à 07h00\nBrezhoneg evit ar re vihan\nPemp bloaz zo eo krog Fabienne Le Floc’h, magerez e Sant-Thuriav, da zegemer bugale e brezhoneg. (Foto Anna Quéré)\nFabienne Le Floc’h zo magerez e Sant-Thuriav, nepell diouzh Pondi. Ober a ra war-dro tri bugel bemdez. Ar brezhoneg eo yezh ar vuhez pemdeziek.\n2 eur d’abardaez eo. Arabat ober re a drouz : mare ar c’housk an hini eo. « N’eus ket ezhomm da chuchumuchuiñ, eme Fabienne Le Floc’h, kousket-mat eo ar vugale ! » Evit Fabienne, magerez e Sant-Thuriav nepell diouzh Pondi, eo prantad sioulañ an devezh. Gwell-ha-se, rak karget-mat eo an devezhioù gant ar re vihan. « Er bloaz-mañ, n’eo ket fall : erru a ra an hini kentañ da 8e30 ha mont a ra kuit an hini diwezhañ ‘tro 6e noz ». Bez he deus Fabienne tri bugel d’ober war o zro : daou vugel daou vloaz hanter hag unan ur bloaz hanter. Erruout a raio ur babig e miz C’hwevrer, hag unan all a en em gavo e miz Mae. « Chañs ‘m eus. Tremen a ra mat-tre gant ar familhoù », emezi en ur vousc’hoarzhin.\nUr vicher liesseurt\nKrog e oa Fabienne gant ar vicher-se unnek vloaz zo. E 2014 e tiviz ar vaouez heuliañ ur stummadur e brezhoneg gant Stumdi e Plañwour. N’eo ket ur yezh nevez eviti : « desket ‘m oa brezhoneg un tamm pa oen 20 vlez. Ar-lerc’h eo bet skoliataet ma bugale e skol Diwan Pondi. Me ‘gleve anezho o komz brezhoneg etreze. Me ‘gave se fiskal ! », emezi. Goude ur staj e magouri divyezhek Gwened, e krog Fabienne da zegemer bugale e brezhoneg er gêr. Meur a dra a vez graet bemdez : « pa vez brav an amzer ez omp da bourmen er-maez. Mont a ran ivez ur wech ar sizhun er RAM, un emgav etre magerezed evit gober traoù asambl’gant ar vugale ». Sinet he deus Fabienne karta Divskouarn e 2016 : « ur seurt kontrad eo etre me hag ar gerent ». Ranket he deus ar vagerez deskiñ gerioù ispisial liammet gant he micher. « Komz a ran brezhoneg bemdez gant ar vugale. Ar re vihan a gompren mat bremañ ! Ma bugale a gomz ivez brezhoneg ouzh ar re vihan er gêr ».\nRe nebeut a vagerezed e brezhoneg\nMet n’eo ket gwall niverus c’hoazh an niver a vagerezed divyezhek e Breizh : hervez kevredigezh Divskouarn, ez eus peder magerez o tegemer bugale e brezhoneg da vat. Kavet e vez ivez lec’hioù ma vez meur a vagerez o labourat asambles : unan dre soubidigezh, daou divyezhek, ha tri all a vez o kinnig un tañva d’ar yezh d’ar vugale. E mod-all e kaver 16 strollad magerezed o tegemer abadennoù tañva d’ar yezh reoliek. Keloù mat zo : ur CAP bugaligoù divyezhek a vo lañset e miz Gwengolo 2020 gant Mervent. Ar pal : stummañ muioc’h a baotred hag a verc’hed war ar vicher-se e brezhoneg. Fabienne Le Floc’h, deus he zu, he deus tro da heuliañ stummadurioù micherel : unan diwar-benn ar surentez emañ o paouez ober. Nevez zo he deus heuliet unan all diwar-benn yezh ar sinoù. « Fiskal e oe ! Ur yezh ouzhpenn eo en ur mod ! »\nMagerez : assistante maternelle.Fiskal : super.Stummadurioù micherel : formations professionnelles.CAP bugaligoù : CAP petite enfance.Yezh ar sinoù : langue des signes.\nFabienne Le Floc’h n’est pas une nounou tout à fait comme les autres : basée à Saint-Thuriau, près de Pontivy, elle accueille les enfants en breton à la maison et a même signé une charte à cet effet avec l’association Divskouarn. Un exemple suivre ? Les assistantes maternelles bretonnantes sont en effet encore peu nombreuses en Bretagne. Un CAP petite enfance en breton est prévu pour septembre 2020.


Skeudenn savet gant J. Mallon\nAr Pachycephalosauria ("glazarded o fenn tev") a oa ur strollad Ornithischia a ziorroas e-pad ar [[kretase|C'hretaseer pezh zo hiziv Norzhamerika hag Azia. Loened daoudroadek geotdebrer, dezhe ur c'hlopenn tev, e oant holl. E spesadoù zo ez a kern o c'hlopenn d'ober ur volzenn dezhi un nebeud kantimetr tevder. A-wezhioù o devoa kerniel bihan (Pachycephalosaurus) pe drein (Stygimoloch).\nRendaeloù taer zo bet diwar-benn talvoudegezh ar c'hlopenn ken tev-se. Ar vartezeadenn graet an aliesañ zo e rede al loened-se a-benn an eil re d'ar re all, izel o fenn, en emgannoù lidek, evel ar moufloned pe an ejened-musk, met stumm ront ar c'hlopenn a vije bet techet da ziroudañ an taolioù, ar pezh en dije degaset gloazioù er gouzoug. Marteze e vez implijet o fenn da reiñ taolioù penn a-gostez (evel ar jirafed) pe marteze d'en em zifenn a-enep d'ar breizherien.\nE-touesk ar genadoù kavet er strollad-se, emañ Pachycephalosaurus, Stegoceras, Stygimoloch, Prenocephale ha marteze Yaverlandia. Majungatholus a oa sellet outañ e-pad pell evel ur pachycephalosauria ivez zo bet anavezet hiziv evel un Theropoda eus kerentiad an abelisauridae.\nDREIST KERENTIAD PACHYCEPHALOSAURIA\nKerentiad : Pachycephalosauridae\nAdtapet diwar « https://br.wikipedia.org/w/index.php?title=Pachycephalosauria&oldid=1851886 »


Gouelan - Wikipedia\nUr gouelan war nij\nGouelini, pe gouelaned, a reer eus un toullad evned eus ar c’herentiad Laridae, dreist-holl re ar genad Larus, ha reoù all kar-tost dezhañ evel Leucophaeus. Kar int da laboused-mor all evel ar skraved (Sterninae). An anv gouelanig a roer d’ar spesadoù bihanañ anezho hep na vez atav splann ar c’hemm rak lod eus ar speadoù gouelaniged a zo brasoc’h eget lod eus ar gouelaned. An dud n’int ket boas ha n’anavezont ket al laboused a ra gouelaned eus an holl anezho.\nLaboused krenn int, gwenn pe louet alies. Pigosoù kreñv o deus ha pavioù palvezek. N’eus diforc’h liv ebet etre ar pared hag ar parezed. Ar re yaouank avat a vez disheñvel a-walc’h diouzh o zud e-pad o bloavezh pe o daou vloavezh kentañ, e vezont teñvaloc’h: gouelaned rous a reer anezho e brezhoneg.\nEn arvor e vev ar gouelaned dre vras, ral eo ez afent en donvor. Spesadoù anezho a c’heller kavout en douaroù. Barrek int da neuial met ne splujont ket kalz. Sevel a reont o neizh war an douar, a-vandennadoù peurliesañ. En em vagañ a reont diwar pesked ha krestenneged bihan. Spesadoù zo, hag a vev tost d’an dud, a ra o mad eus hon dilerc’hioù boued, a gavont tu pe du, el lastez alies. Ar spesad stankañ en hor bro eo ar gouelan gris. Spesadoù all evel ar gouelan louet, ar gouelan kein du pe ar gouelanig maskl du a weler kalz ivez e Breizh.\n1 Un nebeud spesadoù gouelini\nUn nebeud spesadoù gouelini[kemmañ | kemmañ ar vammenn]\nEr genad Larus:\nGouelan gris ar c'hreisteiz\nGouelan lost du\nGouelan beg gwalennek\nGouelan kein du\nEr genad Ichthyaetus:\nGouelan penn du Rusia\nGouelanig lagad gwenn\nGouelanig penn du\nEr genad Leucophaeus:\nGouelanig Franklin, Larus pipixcan\nEr genad Chroicocephalus:\nGouelanig penn gell, Larus brunnicephalus\nGouelanig beg du, Larus bulleri\nGouelanig penn louet Larus cirrocephalus\nGouelan beg moan, Larus genei\nGouelanig Hartlaub, Larus hartlaubii\nGouelanig Patagonia, Larus maculipennis\nGouelanig gris, Larus novaehollandiae\nGouelanig Bonaparte, Larus philadelphia\nGouelanig maskl du, Larus ridibundus\nGouelanig beg ruz, Larus scopulinus\nGouelanig an Andoù, Larus serranus\nEr genad Xema:\nGouelanig lost forc'hek, Larus sabini\nJones, Islyn, Laboused an Arvor, troet diwar ar c'hembraeg gant Tudual Huon ha Padrig an Habask, Embannadurioù Al Lanv, 1984\nSellit ouzh ar ger gouelan er\nGouelaned ha laboused-mor all e Breizh\n↑ Perig Herbert, "Anvioù laboused Europa", Hor Yezh, niv. 203-204, 1995, p.21.\nAdtapet diwar « https://br.wikipedia.org/w/index.php?title=Gouelan&oldid=1821721 »


Thierry la Fronde a zo ur stirad skinwel gall, 52 rann a 25 munutenn enni. Skignet eo bet eus an 3 a viz Du 1963 betek ar 27 a viz Meurzh 1966 war RTF Télévision ha goude war chadenn gentañ an ORTF, da Sul da noz.\nE 1360 emañ roue Frañs, Jean II, e dalc'h ar Saozon. Priñs Kembre, Edouarzh a Woodstock, mab henañ ar roue Edouarzh III a Vro-Saoz, en deus aloubet ul lodenn vat eus rouantelezh Frañs.\nUn aotrou yaouank eus Sologne a ziviz stourm ouzh ar Saozon ha dieubiñ e roue.\nTrubardet eo un deiz gant e verour, Florent de Clouseaules, a werzh anezhañ d'ar Saozon gant ar c'hoant lakaat e arigrap war e zouaroù. Prizoniet eo en e gastell. O vezañ ma anavez mat al lec'h e teu a-benn da dec'hout buan gant sikour ul laer.\nEvel-se e krog e droioù-kaer. Kantren a ra er c'hoadoù ha bodañ ar ra ur vandennad kompagnuned kavet gantañ war e hent ha prest d'e sikour en e stourm : Bertrand, Jehan, Pierre, Judas, Martin, Boucicault hag Isabelle.\nO vezañ m'eo ar vatalm e arm karetañ e tibab bezañ anvet « Thierry la Fronde ».\nBrudet eo sonerezh ar stirad, La Marche des compagnons, bet savet gant Jacques Loussier.\nTudennoù hag aktourien[kemmañ | kemmañ ar vammenn]\nJean-Claude Drouot a zo Thierry de Janville, lesanvet « Thierry la Fronde »\nPierre Guillermo a zo Thierry la Fronde bugel\nCéline Léger a zo Isabelle\nRaoul Billerey a zo Gauthier\nRobert Bazil a zo Boucicault\nFernand Bellan a zo Judas ar c'homedian\nJean Gras a zo Bertrand ar barazher\nClément Michu a zo Martin ar botaouer-koad\nRobert Rollis a zo Jehan al laer\nBernard Rousselet a zo Pierre ar barzh\nJean-Claude Deret a zo Florent de Clouseaules\nAdtapet diwar « https://br.wikipedia.org/w/index.php?title=Thierry_la_Fronde&oldid=1822839 »


Pajenn:Guillouzic - Bue Zant Ervoan, 1894.djvu/23 - Wikimammenn\nPajenn:Guillouzic - Bue Zant Ervoan, 1894.djvu/23\njonj c’hoaz en ho c’hozni deuz ar potrik iaouank-se ken mad, ken humbl ha ken dous ; kement a blijadur a vije n’he gompagnonez ken a renkeint oll karet anean ; ha goude he varo, unan deuz an ilizo kentan zo bet zavet en he enor a oa iliz zant Ervoan en Paris.\nBev oa c’hoaz kerent Zant Ervoan d’an amzer-ze, ha Ian a Gerhoz a deuaz neuze d’ober eun tam tro da vro Treger, hag a iez beteg Kervarzin vit rein da Heloury ha da Azo kelo diouz ho mab. Kontan rez d’he petra nevoa gret Ervoan, en Paris, ha dre belec’h a oa tremened, penoz a oa disket kaer, ha dreist-oll penoz a oa chomet fur, hag a oa zoken kresket he zantelez hag he speret vad. Hag he vam da laret neuze : « Jonjal aoalc’h a ren ze, eme-hi, rag an Otro Doue neuz bet laret d’in, barz eun hunvre, penoz a vije ma mab eur zant. »\nAdtapet diwar « https://br.wikisource.org/w/index.php?title=Pajenn:Guillouzic_-_Bue_Zant_Ervoan,_1894.djvu/23&oldid=127406 »


Seaborgiom - Wikipedia\nUn elfenn gimiek eo ar seaborgiom ; Sg eo e arouez kimiek, 106 e niver atomek ha 263,118 e dolz atomek. Ur metal ardreuzat eo. Skinoberiek eo ar seaborgiom.\nDubniom – Seaborgiom – Bohriom\nNiver atomek 106\nDasparzh an elektronoù : 2, 8, 18, 32, 32, 12, 2\nNiver oksidadur +6 Oksidenn drenkek skañv\nGremmoù ionadur 1 : 753 kJ/mol\n2 : 1 650 kJ/mol\nSkin atomek 132 pm (brasjedet)\nSkin kenamsav 143 pm\nDouester (≈20°C) 23,2 g/cm3 (brasjedet)\nUn elfenn kevanaozet gant mab-den eo ar seaborgiom, n'eus ket anezhañ en natur.\nE miz Gwengolo 1974, e Lawrence Berkeley National Laboratory (LBNL) e Kalifornia, ur skipailh kaset gant Albert Ghiorso a zeuas a-benn da genderc'hañ un atom eus izotop 263 an elfenn 106 (263106) dre vombezenniñ 249Cf gant derc'hanoù 18O.\nE 1985, en Ensavadur Unvanet an Enklaskoù Nukleel (ruseg : Объединённый институт ядерных исследований, ОИЯИ) e Dubna e teuas Georgiy Flerov, Youri Oganesian hag o skipailh da genaozañ an izotopoù 259106 ha 260106 dre vombezenniñ plom gant krom.\nTabut a voe pa ginnigas LBNL envel an elfenn nevez en enor da unan eus izili ar skipailh, Glenn T. Seaborg (1912-1999), en devoa kemeret perzh e dizoloadur meur ag aktinid. Unnilhexium e voe an anv kinniget gant an International Union of Pure and Applied Chemistry (IUPAC) da c'hortoz gwell. E 1994 e kinnigas an IUPAC an anv rutherfordium, ha divizout a reas ne vije elfenn ebet a gement a vije anvet en enor d'un den bev. Enep an diviz-se e savas an American Chemical Society (ACS), pa oa bet anvet an einsteiniom e-kerzh buhez Albert Einstein. E 1998, pa voe tabut adarre a-zivout an elfennoù 104Rf betek 108Hs, ez asantas an IUPAC e vije seaborgium anv etrebroadel an elfenn 106.\nDre arselliñ an izotop stabilañ 271Sg, eo 2,4 munutenn e hanter-vuhez, e ouzer ez eo perzhioù 106Sg par da re e amezeg er strollad 6, ar wolfram 74W.\nDiouganet eo e vije Sg an elfenn bounnerañ e strollad 6 an daolenn, dindan 24Cr, 42Mo ha 74W. Dre m'eo +6 niver oksidadur an teir elfenn-se ha dre ma teu stabiloc'h-stabilañ a-feur ma tiskenner er strollad e c'haller lavaret ez eo +6 (stabil) niver oksidadur ar seaborgiom.\nDiwar re 42Mo ha 74W e c'haller diouganañ e vo perzhioù kimiek ar seaborgiom par da re e amezeien.\nMeur ag izotop da Sg zo bet kevanaozet a-c'houde 1974, dre zagweredoù disheñvel, a gavor en daolenn amañ a-is.\n↑ Royal Society of Chemistry] (en) Liamm oberiant 25 DU 2012\n↑ Astrophysics Data System (en) Liamm oberiant 25 DU 2012\n↑ IUPAC 1994 (en) Liamm oberiant 25 DU 2012\n↑ 5,0 ha5,1 Gwelit 110Ds\n↑ Gwelit 108Hs\n↑ 7,0 ha7,1 Gwelit 114Fl\nAdtapet diwar « https://br.wikipedia.org/w/index.php?title=Seaborgiom&oldid=1937586 »\nDernière modification le 24 Gen 2022, à 09:42\nKemmoù diwezhañ degaset d'ar bajenn-mañ d'an 24 Gen 2022, da 09:42.


mignoniezh | Soubenn ar geek\nDielloù evit mignoniezh\nPosted in Filmoù with tags gourharozed, Marvel, mignoniezh on Even 25, 2018 by geekezig\nNe oan ket bet o welet Iron Man 3 er sinema, kavout a ran un tamm randonus filmoù Marvel goude ur mare (pe da vareoù zo ^^).\nTony Stark n’a ket mat abaoe darvoudoù New York e barzh The Avengers. Ur sponter anvet “The Mandarin” a ra reuz ha mignon Stark, Happy, a zo gloazet en un darzhadenn. Ar pezh a zo, n’eus roud eus bombezenn ebet. Buan e vo dizoloet ez eus tud, liammet gant an arme, a vez graet taolioù-arnod genetek warno, hag a dro fall a-wechoù.\nDudius ‘m eus kavet ar film, ha plijet a-walc’h on bet gant emdroadur “The Mandarin” (pe ar souezhadenn), an emgann fin a zo bamus a-walc’h, santet e vez mat ar blijadur eo bet ijinañ un emgann a seurt-se. Domaj eo e vefe ken skañv roll Pepper bepred er rummad filmoù-mañ met ur film dudius eo.\nFilm sevenet gant Shane Black. Stadoù-Unanet Amerika, 2013, 2e11.\nPosted in Filmoù with tags familh, galloudoù, krennarded, lise, mignoniezh, Stadoù-Unanet on Genver 28, 2018 by geekezig\nUr film “found footage” diwar-benn tri lisead ordinal gant galloudoù eo Chronicle. Kostez Seattle emaint o chom.\nTudennoù klasel kenañ int : ar sportour a ra berzh, ar paotr iskis-lent-digenvez hag e genderv sympa. Heuliet e vez neuze penaos e teskont mestroniañ hag ober gant o galloudoù.\nPlijet en deus ar film din peogwir e tiskouez penaos e c’hallfe tud ordinal ober gant galloudoù dreistordinal d’un deiz d’egile : ober farsadennoù met ivez ober drouk, a-ratozh pe get.\nUr film berr-tre eo, n’eus ket amzer da gavout hir (h)e amzer! Ur film “bihan” a c’hoari en un doare fin gant e du “found footage”, kentelius un tamm marteze (pezh n’en doa ket ezhomm da vezañ) met dedennus da welet e-touez an diniver a filmoù harozed ha gourharozed a vez abaoe un toullad bloavezhioù.\nFilm sevenet gant Josh Trank. Stadoù-Unanet Amerika, 2012, 1e23.\nAprès la pluie 1\nPosted in Levrioù bannoù-treset with tags karantez, labour, lise, manga, mignoniezh, shojo on Du 18, 2017 by geekezig\nAkira a zo liseadez, e kentañ klas. Sirius eo ar plac’h yaouank. Gloazet eo bet ha n’hall ket redek ken evel ma c’halle met tremen a ra hec’h amzer goude ar c’hentelioù o labourat en ur preti. Karout a ra ar perc’henn, un den 45 vloaz, un tamm penn-skañv ha skuizh.\nDipitet on bet un tamm gant tresadennoù Après la pluie ha jenet ivez gant an istor karantez-se. Fentus eo tudenn Akira, yen un tamm anezhi (ha koulskoude he deus kalz mignoned ha mignonezed) met start am eus kavet gwelet an dud oc’h ober goap eus perc’henn ar preti. Lenn a rin memestra klozadur an istor (a lako ac’hanon da cheñch ali marteze!) met n’on ket bet fromet kement-se gant an istor-se, evit ar poent. Istor ha tresadennoù gant MAYUZUKI Jun. Embannet e galleg gant Kana d’ar 7 a viz Ebrel 2017.\nPosted in Filmoù with tags bed ordinal, enklask, mignoniezh, Stadoù-Unanet on Even 13, 2017 by geekezig\nFilm kentañ Macon Blair eo ha gounezet en deus priz bras ar juri e festival Sundance (er rann “US dramatic”) a zo brudet evit lakaat war-wel filmoù bihan/dizalc’h amerikan.\nAn titl en doa plijet din hag abalamour e oa Elijah Wood o c’hoari e-barzh e felle din awalc’h e welet.\nRuth a zo ur plac’h erru skuizh gant an dud diseblant ha diseven tro-dro dezhi. Pa ‘vez laeret traoù resis diganti en he zi e tiviz klask war-lerc’h al laeron gant sikour hec’h amezeg iskis, Tony.\nUr film simpl a-walc’h eo I Don’t Feel at Home in This World Anymore met plijet on bet gant an aergelc’h (kêriadennig amerikan, live sokial etre pe izel zoken). Fentus eo me gav (tudenn Tony, an enklask da skouer a zo diskoulmet “aes” hag e doareoù dic’hortoz met gwirheñvel) daoust da eil lodenn ar film bezañ kazi lu peogwir n’eo ket gwirheñvel tamm ebet ken (met feuls ne lavaran ket!). Ur film berr ha simpl a guzulian digudenn neuze.\nFilm sevenet gant Macon Blair. Stadoù-Unanet Amerika, 2017, 1e36. Skignet gant netflix abaoe ar 24 a viz C’hwevrer e Frañs.\nPosted in Stiradoù, webstiradoù ha skinwel with tags bed ordinal, bloavezhioù 80, familh, krennarded, lise, mignoniezh, Stadoù-Unanet on Mae 7, 2017 by geekezig\nBrud Freaks and Geeks a anavezen met ne oan ket bet dedennet a-walc’h james evit sellet ouzh ar stirad. Gant ma c’houmanant netflix avat ne oa abeg ebet ken da chom hep sellet ouzh ar stirad-se ha zo ur bloavezh hepken ha 18 rann en holl.\nPeadra da ziskouez ur bloavezh skol e McKinley, e kontelezh Chippewa, er Michigan, e deroù ar bloavezhioù 80. Sam, 14 vloaz, a zo o paouez kregiñ gant al lise, gant e vignoned Neal ha Bill emañ e-touez ar geeked. Lindsay, e c’hoar, a zo ur plac’h sirius met a zo o klask bevañ traoù nevez, mont a ra davet strollad ar re a vutun hep labourat kalz, ar “freaks”. Gwelet e vo neuze istorioù an daou strollad mignoned met ivez reoùar familh Weir. Fentus-tre eo ar stirad ha gwirheñvel ivez, gant prantadoù start, fromus…\nSouezhet on bet gant pegen “gwenn” e oa an holl er stirad met goude bezañ bet o klask, n’eo ket ken souezhus-se rak 72% eus an dud a oa gwenn e kontelezh Chippewa e… 2010! Ouzhpenn bezañ marteze ur gudenn skinwel heverk eus ar bloavezhioù 90.\nFentus eo gwelet ur bern aktourien a vo brudet da c’houde (e strollad ar freaks dreist-holl).\nUnan eus nerzhioù ar stirad a zo an eiltudennoù : Tad Lindsay ha Sam (fentusañ tudenn ar stirad d’am meno!), Rosso ar c’huzulier-heñchañ, ar c’helenner sport, Harris. An tudennoù “displijus” zoken (evel Vicki e penn an chearleader pe Todd eus ar skipailh basket). Kalz mignoniezh ha prantadoù “familh” a feson a zo ivez. Souezhet on bet ivez e vefe lakaet ar gaoz war an dud etrerevel, en un doare a gave din null er penn-kentañ met hag a zo echuet mat. E gwirionez eo deuet a-benn ar stirad-se da lakaat ar gaoz war ur bern traoù sirius en ur virout un ton skañv.\nUr gwir blijadur eo bet evidon gant c’hoarzhadennoù e-leizh, prantadoù fromus, tudennoù dreist, prantadoù heverk, a chomo em spered e pad pell d’am soñj.\nStirad krouet gant Paul Feig. Bloavezh gant 18 rann 44 munut. Bet skignet evit ar wech kentañ d’ar 25 a viz Gwengolo 1999.\nMia & Co 1\nPosted in Levrioù bannoù-treset with tags bed ordinal, karantez, krennarded, mignoniezh, skolaj on C'hwevrer 27, 2017 by geekezig\nKlevet am boa komz diwar-benn Mia & Co en ur glevout an treser, Hitori De, en un abadenn war chadenn Nolife. O c’houzout e oa ur c’henlabour gant Vanyda e oan en soñj e lenn diouzhtu. Mia & Co a zo un istor krennarded ordinal a-walc’h. E pevare klask emaint ha Mia, an harozez, a n’em glev kentoc’h gant paotred. C’hoari a reont gant c’hoarioù video asambles goude ar c’hentelioù e ti tad-kozh unan anezho. Studierien yaouank a vez o lojañ en ti bras-se ivez.\nMignoniezh ha deroù karantez, setu ar pezh a gont an istor evit ar mare. Plijus e oa da lenn met erru on skuizh un tamm gant an tech tudenn “plac’h n’em em glev ket gant ar merc’hed all” hag a vez o troukkomz diwar-benn ar merc’hed a lak fardaj pe me oar me (merc’hed gwelet evel “gwregeloc’h” egeti lakaomp). War memes tro on kazi sur e oa lodennoù ouzhin un tammig evel-se d’an oad-se met evel den deuet e kavan torr-penn diskouez ar skouer-se d’ar grennardezed.\nAn tresadennoù n’int ket ken brav hag ar pezh em befe kredet kennebeut (stummet eo bet Hitori De e skol Disney Milan neuze ec’h ijinen tresadennoù heñveloc’h eus W.I.T.C.H. da skouer a blije din lenn pa oan el lise ^^, marteze eo kenkoulz na vefe ket e gwirionez). Ul lennadenn skañv mat evit ar grennarded, marteze pas kement evit ar re vras! Istor gant Vanyda, tresadennoù gant Hitori De. Embannet gant Dargaud, d’an 2 a viz Gwengolo 2016.


Kaozeadenn Implijer:194.57.157.2 - Wikipedia\nDemat, trugarez evit ho labour a feson war ar pennad Tiranosaor. N'o peus ket c'hoant krouiñ ur c'hont implijer? Mod all, kudennoù zo gant ho implij eus an notennoù. Gwelet amañ evit gouzout penaos ober. A galon, Benoni 8 Gen 2007 da 10:12 (UTC)[respont]\nAdtapet diwar « https://br.wikipedia.org/w/index.php?title=Kaozeadenn_Implijer:194.57.157.2&oldid=112345 »\nKemmoù diwezhañ degaset d'ar bajenn-mañ d'an 8 Gen 2007, da 10:12.


2 Timoteo 1 CCO -  2 Timoteo - Jnea˜ Paaˉ, jo̱ - Bible Gateway\n2 Timoteo 1 Chinanteco de Comaltepec (CCO)\n1 Jnea˜ Paaˉ, jo̱ jaangˋ dseaˋ apóoˆ i̱ jmóoˋ ta˜ niˈˊ júuˆ quiáˈˉ Dseaˋ Jmáangˉ lɨ́ɨnˊn, co̱ˈ lajo̱b iáangˋ dsíiˊ Fidiéeˇ cajméerˋ có̱o̱ˈ˜ jnea˜. Jo̱ laˈeáangˊ e nɨseenˉ cøøngˋ có̱o̱ˈ˜ Fíiˋnaaˈ Jesús, jo̱baˈ Fidiéeˇ nɨcacuøˈrˊ jnea˜ e nilɨseenˉ cøøngˋ có̱o̱ˈr˜ lata˜ lɨ́ˈˆ laco̱ˈ lɨ́ɨˊ júuˆ quiáˈrˉ e nɨcacuørˊ lamɨ˜ jéengˊguɨ. 2 Jo̱ jmoˈˊo e jiˋ la e catɨ́ɨngˉ ˈnʉˋ, Timoteo, co̱ˈ lɨnˈˊ lafaˈ jó̱o̱ˋo̱ i̱ eáangˊ iin˜n. Jo̱ mɨ́ɨˈ˜ɨ Tiquíˆnaaˈ Fidiéeˇ jo̱guɨ Fíiˋnaaˈ Dseaˋ Jmáangˉ e niˈɨ́rˉ güeaˈˆ quiáˈrˉ fɨˊ lɨ˜ táanˈˋ jo̱guɨ e nilíˋ fɨ́ɨˉ lɨ́ɨiñˉ ˈnʉˋ jo̱guɨ e nicuǿˈrˉ ˈnʉˋ e nilɨseenˈˋ juguiʉ́ˉ júuˆ røøˋ.\nˈNéˉ guiáˉ dseaˋ júuˆ e˜ jaléˈˋ jmóoˋ Dseaˋ Jmáangˉ có̱o̱ˈr˜\n3 Jo̱ laco̱o̱ˋ néeˈ˜ mɨ˜ fǿnˈˋn Fidiéeˇ, dséngˈˊ dsiiˉ ˈnʉˋ, Timoteo, jo̱ uǿøˋ jmɨ́ɨbˋ cuǿøˉø guiˈmáangˈˇ dseaˋ do uii˜ quíiˈˉ. Jo̱ dseángˈˉ lají̱i̱ˈ˜ e iing˜ Fidiéeˇ jmóoˋo lɨ́ˈˆ laco̱ˈguɨ la cajméeˋ jaléngˈˋ ˈlɨɨ˜ dseaˋ áangˊ quiéˉe, jo̱ tab˜ dsiiˉ e guiʉ́bˉ jmóoˋo jaléˈˋ e ta˜ jo̱ fɨˊ quiniˇ Fidiéeˇ. 4 Jo̱ tó̱o̱bˋ dsiiˉ jial fɨˈíˆ calɨ́nˈˉ mɨ˜ caˈíˈˆ júuˆ rúˈˋnaaˈ, jo̱baˈ iim˜baa máangˊtú̱u̱ ˈnʉˋ caléˈˋ catú̱ˉ e laco̱ˈ nilɨˈiáangˋtu̱ dsiiˉ. 5 Jo̱ tó̱o̱bˋ dsiiˉ cajo̱ e dseángˈˉ e lajamˈˉbaˈ teáˋ sinˈˊ có̱o̱ˈ˜ júuˆ quiáˈˉ Dseaˋ Jmáangˉ e ngocángˋ oˈˊ. Co̱ˈ laˈuii˜ cajméeˋ lajo̱ i̱ niyúngˈˊ quíiˈˉ i̱ siiˋ Loida jo̱guɨ niquíiˈˆ i̱ siiˋ Eunice, jo̱ tab˜ dsiiˉ e lajo̱b nɨlɨ́ɨngˊ ˈnʉˋ cajo̱.\n6 Jo̱baˈ fɨ́ɨˉguɨ́ɨ ˈnʉˋ, Timoteo, jmeáangˈ˜guɨˈ ta˜ lají̱i̱ˈ˜ e quɨ́ɨˈ˜ jmɨɨ˜ e cangɨ́ɨngˋ quiáˈˉ Fidiéeˇ mɨ˜ caquidsiiˉ guóoˋo fɨˊ yʉ́ˈˆ moguíˈˆ. 7 Dsʉco̱ˈ Fidiéeˇ jaˋ cacuøˈrˊ jneaa˜aaˈ, dseaˋ lɨ́ɨˊnaaˈ dseaˋ quiáˈˉ Dseaˋ Jmáangˉ, Jmɨguíˋ quiáˈrˉ e laco̱ˈ nijmóˆnaaˈ ˈgóˈˋnaaˈ, co̱ˈ cacuøˈrˊ jneaa˜aaˈ Jmɨguíˋ quiáˈrˉ e ˈgøngˈˊ e laco̱ˈ quɨ́ɨˈ˜naaˈ jmɨɨ˜ jo̱guɨ e nijmiˈneáangˋ rúˈˋnaaˈ jo̱guɨ e lajangˈˉ ɨˊ dsiˋnaaˈ røøˋ có̱o̱ˈ˜ jaléˈˋ e jmooˉnaaˈ. 8 Jo̱baˈ jaˋ jmooˈˋ e ɨˈˋ lɨ́ɨnˈˉ e niguiáˈˆ júuˆ jaléˈˋ e cajméeˋ Fíiˋnaaˈ Jesús, o̱ˈguɨ jmooˈˋ ɨˈˋ lɨ́ɨnˈˉ uii˜ quiéˉe cajo̱ dsʉˈ uíiˈ˜ e sɨjnɨ́ɨnˇn fɨˊ dsíiˊ ˈnʉñíˆ dsʉˈ e guiaaˉ júuˆ quiáˈˉ dseaˋ do. Dsʉˈ lɨ́ˈˆ lɨˊ ˈnéˉ e guiabˊ oˈˊ e niˈíinˈ˜ jaléˈˋ iihuɨ́ɨˊ lɨ́ˈˆ laco̱ˈ la íinˈ˜ jnea˜ uíiˈ˜ e guiaˋnaaˈ júuˆ quiáˈˉ Dseaˋ Jmáangˉ quiáˈˉ jial laangˋ dseaˋ jee˜ jaléˈˋ dseeˉ quiáˈrˉ. Jo̱ Fidiéeˇbingˈ i̱ jmɨcó̱o̱ˈ˜ ˈnʉˋ có̱o̱ˈ˜ bíˋ quiáˈrˉ jee˜ jaléˈˋ e dsingɨ́ɨnˈˉ do. 9 Jo̱ Fidiéebˇ dseaˋ i̱ caleáangˋ jneaa˜aaˈ jee˜ dseeˉ quíˉiiˈ jo̱ nɨcatǿˈrˉ jneaa˜aaˈ e laco̱ˈ dseángˈˉ lajangˈˆ niˈuíingˉnaaˈ dseaˋ quiáˈrˉ i̱ jmóoˋ jmangˈˆ e iiñ˜. Jo̱ lají̱i̱ˈ˜ nʉ́ˈˉguɨ e nɨtɨro̱o̱ˇ jmɨgüíˋbaˈ e caˈɨ́ˋ dsíirˊ e nijmérˉ lajo̱; dsʉˈ jaˋ cajméerˋ lajo̱ uíiˈ˜ e nɨcajmóˆooˈ e guiʉ́ˉ, co̱ˈ cajméerˋ lajo̱ uíiˈ˜ e lajo̱b calɨˈiiñ˜ jo̱guɨ co̱ˈ eáamˊ guiúiñˉ có̱o̱ˈ˜ jneaa˜aaˈ laˈeáangˊ có̱o̱ˈ˜ Dseaˋ Jmáangˉ. 10 Jo̱ lana Fidiéeˇ nɨcajmilir˜ e eáamˊ guiúiñˉ có̱o̱ˈ˜ jneaa˜aaˈ, co̱ˈ casíiñˋ Dseaˋ Jmáangˉ fɨˊ jmɨgüíˋ la e laco̱ˈ nileáiñˉ jneaa˜aaˈ jee˜ jaléˈˋ dseeˉ quíˉiiˈ jo̱guɨ e caˈíimˉbre bíˋ quiáˈˉ ˈmóˉ cajo̱. Jo̱ laˈeáangˊ có̱o̱ˈ˜ e júuˆ e quiáˈˉ jial laangˋ dseaˋ jee˜ jaléˈˋ dseeˉ quiáˈrˉ do, cajmijnéengˋ Fidiéeˇ jee˜ jneaa˜aaˈ jial e nilɨse̱e̱ˉnaaˈ cøøngˋ có̱o̱ˈr˜ lata˜.\n11 Jo̱ Fidiéeˇbingˈ i̱ nɨcaˈnáangˉ jnea˜ e laco̱ˈ niguiaaˉ jaléˈˋ e júuˆ na, jo̱guɨ e nɨcasíiñˋ jnea˜ e lɨ́ɨnˊn jaangˋ dseaˋ apóoˆ jo̱guɨ e lɨ́ɨnˊn jaangˋ tɨfaˈˊ i̱ eˊ jaléˈˋ e júuˆ jo̱. 12 Jo̱ uiing˜ e jo̱baˈ e dsingɨ́ɨnˉn iihuɨ́ɨˊ lana. Dsʉˈ jaˋ jmóoˋo ɨˈˋ lɨ́ɨnˉn cuaiñ˜ quiáˈˉ jaléˈˋ e jo̱, dsʉco̱ˈ dseángˈˉ lajamˈˉ nɨcuíinˋn Dseaˋ Jmáangˉ jo̱ fɨˊ jaguóˆbre nɨcajáangˈ˜ ˈñiáˈˋa. Jo̱guɨ eáamˊ nɨta˜ dsiiˉ e quɨ́ɨˈ˜bre jmɨɨ˜ e niˈméiñˉ jaléˈˋ ta˜ e nɨcangɨ́ɨnˋn quiáˈrˉ cartɨˊ mɨ˜ nijáaˊtu̱r caléˈˋ catú̱ˉ fɨˊ jmɨgüíˋ la.\n13 Jo̱ fɨ́ɨˉguɨ́ɨ ˈnʉˋ, Timoteo, jmeeˉ e quie̱ˊ nifɨˊ quíiˈˉ jaléˈˋ e nɨcaˈéeˉe ˈnʉˋ lamɨ˜ jéengˊguɨ e quiáˈˉ jial teáangˉ dseaˋ teáˋ có̱o̱ˈ˜ júuˆ quiáˈˉ Dseaˋ Jmáangˉ jo̱guɨ jial jmiˈneáangˋ dseaˋ rúiñˈˋ. 14 Jo̱guɨ laˈeáangˊ có̱o̱ˈ˜ Jmɨguíˋ quiáˈˉ Fidiéeˇ e seengˋ jee˜ jneaa˜aaˈ, jmeeˉ íˆ lají̱i̱ˈ˜ e juguiʉ́ˉ quiáˈˉ Dseaˋ Jmáangˉ e nɨcaguiarˊ fɨˊ jaguóˈˋ.\n15 Jo̱ nɨñíbˆ ˈnʉˋ guiʉ́ˉ e jaléngˈˋ dseaˋ quiáˈˉ Dseaˋ Jmáangˉ i̱ seengˋ fɨˊ lɨ˜ se̱ˈˊ Asia catiúumˉbre jnea˜; jo̱ jee˜ íˋ quíingˈ˜ i̱ dseaˋ i̱ siiˋ Figelo có̱o̱ˈ˜guɨ Hermógenes. 16 Jo̱ mɨ́ɨˈ˜ɨ Fíiˋnaaˈ Dseaˋ Jmáangˉ e nilíˋ fɨˈˋ lɨ́ɨiñˉ jaléngˈˋ dseaˋ sɨnʉ́ʉˆ quiáˈˉ i̱ dseañʉˈˋ i̱ siiˋ Onesíforo, dsʉco̱ˈ jmiguiʉbˊ ya̱ˈˊ cajmɨcó̱o̱ˈr˜ jnea˜, co̱ˈ cajárˉ e jajmitíiˈr˜ dsiiˉ, jo̱guɨ jaˋ cajméerˋ ɨˈˋ lɨ́ɨiñˉ uíiˈ˜ quiéˉe dsʉˈ uíiˈ˜ e sɨjnɨ́ɨnˇn. 17 Co̱ˈ mɨ˜ cagüéiñˉ fɨˊ la fɨˊ Roma, jo̱ dsifɨˊ lajo̱b canaaiñˋ ˈnáiñˈˊ jnea˜ carˋ cadséiñˈˋ jnea˜, jo̱ jaˋ cajmiˈíñˈˊ jí̱i̱ˈ˜ capíˈˆ lajeeˇ jo̱. 18 Jo̱baˈ mɨ́ɨˈ˜ɨ Fidiéeˇ uii˜ quiáˈˉ i̱ Onesíforo do e nilíˋ fɨˈˋ lɨ́ɨngˉneiñˈ mɨ˜ nitɨ́ˉ jmɨɨ˜ e nijáaˊtu̱ Dseaˋ Jmáangˉ fɨˊ jmɨgüíˋ la. Jo̱ nɨñíbˆ ˈnʉˋ guiʉ́ˉ e eáamˊ cajmɨcó̱o̱ˈ˜ i̱ dseaˋ do jneaa˜aaˈ lajeeˇ cataang˜naaˈ fɨˊ Éfeso.


Buhez ar Sent/1912/Yan Kenty - Wikimammenn\nBuhez ar Sent/1912/Yan Kenty\n◄ Per Alkantara Yan Kenty Ursula ►\nUgentvet devez a viz Here\nPatron ar Pologn (1402 - 1562\nAr Pologn a zo chomet start en he fe katolik, en despet d’ar gwall-vue a zo bet grêt d’ezi gant ar Brusianed protestant ha gant ar Rusianed schismatik, o deus kemeret ar vro eneb pep gwir. He bugale a zo bet skoet, a zo bet harluet er Siberi, a zo bet lazet ; mes hi he deus miret fe ha yez he c’hendadou. Red eo ma vefe bet yennet start enni ar fe-ze gant he sent koz.\nSant Yan Kenty a zo bet unan eus ar zent-se o deus diazezet ar Pologn war garreg Iliz Rom.\nAn amzer a chome gantan, goude e labour-skol, a roë da studian, da brezek ha da bedi. Ar beden, dreist-oll, oa e vagadurez. Pasion Hon Zalver a veze alïes war e spered, ha neuze e veze ken beuzet en Doue, ma tremene alïes an noz daoulinet en harz treid ar groaz. Evit moullan gwelloc’h c’hoaz Pasion Hon Zalver en e ene, ec’h eas da bardonan da Jeruzalem. Eno, en em lakas da brezek d’an Turked, gant an hast an evoa da skuilh e wad evit Jezuz-Krist. Mes ne oe ket roët d’ezan e c’hoant. Peder gwech ec’h eas da Rom evit renti testeni eus e zoujanz hag eus e garante evit Kador sant Per ha beziou an Ebestel, hag ive evit kaout brasoc’h induljansou evit e bec’hejou. Eun devez ma oa en hent evit mont da Rom, e oe paket gant al laeron. Ar re-man a lemas digantan kement a oa eus o doare, hag o vezan goulennet digantan ha n’en devoa mui netra, hen lezjont da vont gant e hent. Ne oant ket c’hoaz êt pell, pa c’halvas ar zant aneze war o c’hiz ; deut oa da zonj d’ezan en devoa eun nebeut peziou aour gwriet en e vantel, hag o c’hinnigas d’eze, en eur lavaret ne felle ket d’ezan o miret dre eur gaou. Al laeron, souezet o welet eun den ken eün, ken gwirion ha ken distag diouz pep tra, a rentas d’ezan kement o devoa laeret diwar e goust.\nAdtapet diwar « https://br.wikisource.org/w/index.php?title=Buhez_ar_Sent/1912/Yan_Kenty&oldid=38385 »\nKemmoù diwezhañ degaset d'ar bajenn-mañ d'an 9 Gou 2012, da 08:04.


Larbi Ben M'hidi - Wikipedia\nLarbi Ben M'hidi, a-raok bezañ lazhet gant an arme c'hall\nMohamed Larbi Ben M'hidi (en arabeg: العربي بن مهيدي) a zo bet ganet e 1923 nepell ag Ain M'lila en Aljeria . Lakaet eo bet d'ar marv gant al lu gall en nozvezh an 3 hag ar 4 a viz Meurzh 1957 en un atant ag ar Mitidja e-pad Brezel Aljeria.\nBrogarour aljerian ha koronal en ALN e oa.\nDedennet eo gant ar politikerezh hag ar c'hoariva. Emezelañ a ran ouzh an MTLD e 1945. Goude miz Mae 1945 e tibab bevañ kuzh. Klask a ra ar polis war-e-lerc'h, en aner. E 1950 ez eo barnet daoust d'e ezvezañs ha kondaonet da 10 vloaz toull-bac'h abalamour d'e oberoù dispac'hel hag enep-lezenn. E penn an Aozadur Ispisial edo e rannvro Oran. Kemer a ra penn ar Wilaya 5 (bro Oran) adalek penn-kentañ an dispac'h. Daoust d'an diaesterioù e penn-kentañ, dont a ra a-benn da sevel un aozadur efedus. E 1957 e kemer perzh e Kendalc'h ar Soummam. Dilennet eo er CCE. Lezel a ra e letanant, Boussouf, e penn ar Wilaya 5 ha mont a ra da Aljer da ren ar stourm. Tapet eo gant soudarded Bigeard e-pad Emgann Aljer. Jahinet eo. Nac'h a ra komz.\nAdtapet diwar « https://br.wikipedia.org/w/index.php?title=Larbi_Ben_M%27hidi&oldid=1824896 »\nKemmoù diwezhañ degaset d'ar bajenn-mañ d'an 10 Gen 2019, da 23:19.


Degemer al lec’hienn > Ar strolladoù > Ar Vro Bagan > Enez al legumaj\nPenaos e teuas Enez al Legumaj da vezañ Enez Werc’h\nUn enezenn gaer e oa anezhi. Na re vras na re vihan. Izel war-gorre ar mor, douar mat\nenni. Klouar e oa an amzer en enezenn. Ral e oa ma veze skorn er goañv, ha sec’hor vras en hañv. Goudoret e oa diouzh an avelioù uhel gant pezhiadoù reier ha melladoù klegeroù. Se zo kaoz ma kreske mat-kenañ an trevadoù enni, trempet gant teil ar chatal ha bezhin an aodoù tro-war-dro. Al legumaj dreist-holl a veze gounezet eno sed ma oa deuet eneziz da vezañ pinvidik-mor. Ha brudet-bras Enez al Legumaj, ma teue tud a bell vro d’he gweladenniñ. Dre vor rak ne veze distru an enezenn nemet d’ar reverdioù brasañ ha c’hoazh ! Pa veze disall-mat gant ar mor.\nSiwazh ur walenn vras a oa kouezhet war Enez al Legumaj. Abaoe un nebeud bloavezhioù e oa stankoc’h-stankañ ar c’honikled enni. Ken e veze krignet ha debret al legumaj ganto. Dic’hastet ar parkadoù kaol, karotez, ognon, ken e oa un druez. Ne chome nemet delioù, gwrizioù anezho war o lerc’h.\nKlasket o doa eneziz a bep seurt doareoù da zont a-benn outo : lakaat louzoù d’o lazhañ, stignañ rouedoù d’o fakañ, gripiji, lasoù-kroug, toulloù-trap, chaseourien da zistrujañ anezho. Kazeg a veze graet bep tro, mont a rae an tenn er c’hleuz ! Van ebet ne rae al\nloenedigoù daonet a veze gwelet o c’haloupat ken disoursi ha tra.Un drovezh e teuas en enezenn ur soner yaouank.\nKlevet en doa anv diwar-benn ar c’honikled. Deuet e oa da soñj dezhañ eus ur gontadenn en doa bet desket er skol. En Hamelin, ur gêr eus Bro-Alaman e oa an istor o tremen, da vare ar Grennamzer. Aloubet e oa bet ar gêr binvidik-se gant razhed, razhed du, razhed a bep tu. Ma ’z eas ar soner yaouank da gaout an aotrou maer…\nPlougerne Lec’hiad ar C’horrejou Korejou\nKerlouan Lec’hienn Meneham Meneham\nPlounéour-Brignogan-Plages Enez al legumaj BRIGNOGAN\nPorspoder Sal Herry Leon Straed ar Porzh\nSant-Pabu Sal Roz Avel Straed Ti mean\nMILIZAG Sal Ar Stivell Straed Ti mean\nBREST Mediaoueg ar Gapusined Straed Ti mean\nPLABENNEG Ar Foarlec'h Straed Ti mean\nGWENGAMP Sal an U.C.O. Straed Ti mean\nPLOUENAN Straed Ti mean\nPLOUGERNE Leurenn an Armorica Straed Ti mean\nAN ORIANT Leurenn ar 4 avel Straed Ti mean\nKEMPER An Dachenn Wenn Straed Ti mean


Frañsez Le Livec - Wikipedia\nFrañsez Le Livec\n(Adkaset eus Fransez al Livec)\nFransez al Livec (François Le Livec e galleg), ganet e Kemper d'ar 5 a viz Mae 1726, ha marvet drouklazhet e Pariz d'ar 4 a viz Gwengolo 1792, a oa ur beleg jezuist hag ur merzher. Unan eus Merzherien Gwengolo 1792 eo, bet lakaet war roll an dud eürus gant ar Pab Pi XI, d'ar 17 a viz Here 1926.\nFrañsez Le Livec a oa kelenner e skolaj Gwened pa voe dismantret e Bro-C'hall Kompagnunezh Jezuz (urzh ar Jezuisted) er bloavezh 1762. Goude-se e voe kofesour e ti ar Briñsez a Lamballe, hag aluzener e Kalvar ar Wern (Calvaire du Marais) e Pariz .\nNac’h a reas touiñ sentiñ ouzh al lezennoù nevez savet war an Iliz hag ar veleien (Constitution civile du Clergé). Kaset e voe da brizon an Nerzh-Bras (Grande Force) e Pariz, ha lakaet d’ar marv d'ar 4 a viz Gwengolo 1792 (e-pad Lazhadegoù Gwengolo).\nEveltañ e oa lakaet ivez d’ar marv Glaoda Laporte, Visant Rousseau, ha Nikolas Verron, bet jezuisted eus eskoptioù Kemper ha Leon. Meneg zo eus gouel ar sant en deiziadurioù d'an 2 a viz Gwengolo.\n↑ Louis Saluden, Jean-Louis Chapalain, Eur brestad epad an XVIIIet kantved : an den eurus Glaoda Laporte, Brest, Moulerez ru ar C'hastel, 1927, p. 174-175.\nAdtapet diwar « https://br.wikipedia.org/w/index.php?title=Frañsez_Le_Livec&oldid=1811410 »\nMerzherien an Dispac'h gall\nKemmoù diwezhañ degaset d'ar bajenn-mañ d'an 26 Du 2018, da 09:34.


Tenenan - Wikipedia\nTenenan (pe Nenan) a oa ur manac'h deuet da Vro-Leon er VIIvet kantved,eus Kembre moarvat, nemet e oa mab d’ur priñs eus Iwerzhon marteze.\nHervez ar vojenn e tilestras war ribloù ar stêr Elorn, e Goueled ar Forest. Sevel a reas e beniti en ur c’hoad eno, nepell diouzh Landerne. Diwezhatoc’h ez eas donoc’h er c’hoadoù hag e reas e annez e Lez Kelenn (anvet Kastell Tenenan gwechall) e Plabenneg. Difennet en dije ar vro diouzh argadoù an Daned. Diskibl e oa da sant Karanteg, eskob Leon, hag anvet e vije bet e-unan da eskob Leon diwezhatoc’h.\nMarvet e oa e 635, e Kastell-Paol (hervez Albert Le Grand) pe e Plabenneg.\nD’ar 16 a viz Gouere e vez goueliet. E meur a lec’h e vez enoret : en ilizoù-parrez Plabenneg, Gwerliskin hag ar Forest-Landerne. Gwechall e veze graet un droveni en enor dezhañ e Plabenneg, ha loc’hañ a rae an dud eus Lez Kelenn.\nHervez tud zo ez eo e anv a vije e-barzh an anv-lec’h Landerne.\nG.V. ar Yaouank, Buhez Sant Tenenan hag histor Plabennec, Teurgn, embannadurioù Cartier, 1918, 101 p.\nAdtapet diwar « https://br.wikipedia.org/w/index.php?title=Tenenan&oldid=1476117 »\nKemmoù diwezhañ degaset d'ar bajenn-mañ d'an 4 Ebr 2013, da 20:36.


Luke Kalz o vezañ kemeret ar garg da skrivañ istor an traoù c'hoarvezet, hag anavezet mat evit bezañ gwir en hon touez,\nBreton(i) 1 Kalz o vezañ kemeret ar garg da skrivañ istor an traoù c'hoarvezet, hag anavezet mat evit bezañ gwir en hon touez, 2 hervez m'o deus degaset deomp ar re o deus o gwelet adalek ar penn-kentañ, hag a zo bet ministred ar Ger, 3 kredet em eus ivez, Teofil mat-meurbet, e tleen o skrivañ dit dre urzh, goude bezañ graet un enklask pizh warno holl, gant evezh, 4 evit ma'c'h anavezi ar wirionez diwar-benn ar pezh a zo bet desket dit. 5 En amzer Herodez, roue Judea, e oa ur beleg anvet Zakaria, eus lignez Abia; e wreg a oa eus lignez Aaron, hag en em c'halve Elizabed. 6 Reizh e oant o-daou dirak an Aotrou, hag e heulient holl gourc'hemennoù hag urzhioù an Aotrou, en un doare divlam. 7 N'o devoa ket a vugale, rak Elizabed a oa gaonac'h, hag o-daou, e oant aet war an oad. 8 Erruout a reas, evel ma rae Zakaria e garg a veleg dirak Doue, hervez urzh e dro, 9 ma voe galvet dre ar sord, hervez giz ar velegiezh, da vont e-barzh templ an Aotrou, evit deviñ an ezañs. 10 An holl bobl a oa er-maez o pediñ, d'an eur ma teved an ezañs. 11 Neuze un ael eus an Aotrou en em ziskouezas dezhañ en e sav, en tu dehou da aoter an ezañs. 12 Zakaria, o welout anezhañ, a voe trubuilhet, hag ar spont a grogas ennañ. 13 Met an ael a lavaras dezhañ: Zakaria, na'z pez ket aon, rak da bedenn a zo bet selaouet, Elizabed a c'hano dit ur mab, hag e roi dezhañ an anv a Yann. 14 Bez' e vo evidout un abeg a joa hag a laouenidigezh, ha kalz en em laouenaio eus e c'hanedigezh. 15 Rak bras e vo dirak an Aotrou; n'evo na gwin, nag evaj kreñv ebet, ha leuniet e vo eus ar Spered-Santel adalek kof e vamm; 16 distreiñ a raio kalz eus bugale Israel d'an Aotrou o Doue, 17 hag e valeo dirazañ e spered hag e nerzh Elia, evit treiñ kalonoù an tadoù ouzh ar vugale, hag ar re disentus ouzh furnez ar re reizh, evit aozañ d'an Aotrou ur bobl tuet mat. 18 Zakaria a lavaras d'an ael: A betra ec'h anavezin kement-se? Rak me a zo kozh, ha va gwreg a zo aet war an oad? 19 An ael a respontas dezhañ: Me eo Gabriel, an hini a chom dirak Doue; degaset on bet evit komz ouzhit ha disklêriañ dit ar c'heloù mat-mañ. 20 Ha setu, te a ya da vezañ mut, ha ne c'helli ken komz, betek an deiz ma c'hoarvezo an traoù-mañ, abalamour ne'c'h eus ket kredet da'm c'homzoù, hag a erruo en o amzer. 21 Koulskoude, ar bobl a c'hortoze Zakaria, hag a oa souezhet ma talee en templ. 22 Pa voe deuet er-maez, ne c'helle ket komz outo, hag ec'h anavezjont en devoa bet ur welidigezh en templ, rak dre sinoù en roe da gompren dezho; hag e chomas mut. 23 Pa voe echuet deizioù e garg, ez eas d'e di. 24 Un nebeut amzer goude, Elizabed, e wreg, en em gavas dougerez, hag en em guzhas e-pad pemp miz, o lavarout: 25 Evel-se eo, en deus graet an Aotrou em c'heñver en deizioù-mañ, m'en deus sellet ouzhin, evit lemel an dismegañs a oa warnon dirak an dud. 26 Er c'hwec'hvet miz, Doue a gasas an ael Gabriel en ur gêr a C'halilea galvet Nazared, 27 d'ur werc'hez a zlee dimeziñ d'un den anvet Jozef, eus tiegezh David; ar werc'hez-se a oa anvet Mari. 28 An ael, o vezañ aet el lec'h ma oa, a lavaras dezhi: Da saludiñ a ran, te a zo bet resevet en gras, an Aotrou a zo ganit. [Benniget out e-touez ar gwragez.] 29 O vezañ gwelet an ael, e voe trubuilhet gant e gomzoù, hag e soñje enni ec'h-unan petra a c'helle ar salud-se bezañ. 30 Neuze an ael a lavaras dezhi: Mari, na'z pez ket aon, rak kavet ec'h eus gras dirak Doue. 31 Setu, te a vo dougerez, hag e c'hani ur mab, hag e c'halvi e anv Jezuz. 32 Bras e vo, hag e vo galvet mab an Uhelañ-Meurbet, hag an Aotrou Doue a roio dezhañ tron David e dad. 33 Ren a raio da virviken war diegezh Jakob, hag e ren n'en devo ken a fin. 34 Neuze Mari a lavaras d'an ael: Penaos e c'hoarvezo kement-se, pa n'anavezan gwaz ebet? 35 An ael a respontas dezhi: Ar Spered-Santel a zeuio warnout, ha galloud an Uhelañ-Meurbet a c'holoio ac'hanout gant e skeud; dre-se ar bugel santel a vo ganet ac'hanout a vo galvet Mab Doue. 36 Ha setu, Elizabed da geniterv a zoug ivez ur mab en he c'hozhni, hag hemañ eo ar c'hwec'hvet miz eus an hini a oa galvet gaonac'h. 37 Rak n'eus netra dibosupl da Zoue. 38 Ha Mari a lavaras: Setu servijerez an Aotrou, ra vo graet din hervez da gomz. Hag an ael a bellaas diouti. 39 Neuze Mari a savas, hag a yeas buan da vro ar menezioù, en ur gêr eus Bro-Juda, 40 hag, o vezañ aet e ti Zakaria, e saludas Elizabed. 41 Kerkent ha ma klevas Elizabed Salud Mari, ar bugel bihan a dridas en he c'hof; hag Elizabed a voe leuniet eus ar Spered-Santel. 42 Hag o sevel he mouezh, e krias: Te a zo benniget e-touez ar gwragez, ha benniget eo frouezh da gof. 43 A-belec'h e teu kement-mañ din, ma teu mamm va Aotrou etrezek ennon? 44 Rak mouezh da salud n'he deus ket kentoc'h skoet va divskouarn, m'en deus ar bugel bihan tridet gant levenez em c'hof. 45 Eürus eo an hini he deus kredet, rak graet e vo an traoù a zo bet lavaret dezhi a-berzh an Aotrou. 46 Neuze Mari a lavaras: Va ene a veul an Aotrou, 47 ha va spered en em laouena e Doue va Salver, 48 abalamour m'en deus sellet ouzh izelded e servijerez. Ha setu, diwar vremañ, e vin galvet eürus gant an holl rummadoù, 49 rak an Holl-C'halloudek en deus graet traoù bras din; e anv a zo santel, 50 hag e drugarez en em astenn a oad en oad war ar re a zouj anezhañ. 51 Diskouezet en deus nerzh e vrec'h; stlabezet en deus ar soñjezonoù a rae ar re lorc'hus en o c'halon. 52 Didronet en deus ar re c'halloudek, ha savet en deus ar re vihan. 53 Leuniet en deus a vadoù a re o devoa naon, ha kaset en deus kuit ar re binvidik er goullo. 54 Sikouret en deus Israel e servijer, o kaout soñj eus e drugarez, 55 evel m'en devoa e lavaret d'hon tadoù, da Abraham ha d'e lignez da viken. 56 Mari a chomas gant Elizabed war-dro tri miz; neuze e tistroas d'he zi. 57 Neuze, amzer Elizabed o vezañ deuet, e c'hanas ur mab. 58 He amezeien hag he c'herent, o vezañ anavezet penaos en devoa an Aotrou diskouezet e drugarez en he c'heñver, en em laouenajont ganti. 59 O vezañ deuet an eizhvet deiz evit amdroc'hañ ar bugel, e c'halvjont anezhañ Zakaria, eus anv e dad. 60 Met e vamm, o kemer ar gomz, a lavaras: Nann, met Yann e vo galvet. 61 Hag e lavarjont dezhi: N'eus den ez kerentiezh hag a zo galvet eus an anv-se. 62 Neuze e c'houlennjont dre sin ouzh e dad penaos e felle dezhañ e vije galvet. 63 Zakaria, o vezañ goulennet taolennoùigoù, a skrivas ar gerioù-mañ: Yann eo e anv. Hag an holl a voe souezhet. 64 Kerkent e c'henou a zigoras, e deod a ziereas, hag e komze en ur veuliñ Doue. 65 O holl amezeien a voe leuniet a spont, hag an holl draoù-mañ en em vrude dre holl venezioù Judea. 66 An holl re o c'hleve, o mire en o c'halon, hag e lavarent: Petra eta e vo ar bugel bihan-se? Ha dorn an Aotrou a oa warnañ. 67 Neuze Zakaria e dad a voe leuniet eus ar Spered-Santel, hag e tiouganas, o lavarout: 68 Benniget ra vo an Aotrou, Doue Israel, dre ma'z eo deuet da welout ha da zasprenañ e bobl, 69 hag abalamour m'en deus savet deomp ur Salver Galloudek e tiegezh David e servijer, 70 evel m'en devoa lavaret dre c'henou e brofeded santel, abaoe penn-kentañ ar bed, 71 dre m'en deus hor saveteet a zaouarn hon enebourien, hag eus dorn an holl re a gasae ac'hanomp, 72 evit ober trugarez e-keñver hon tadoù, o kaout soñj eus e emglev santel, 73 eus al le en devoa graet da Abraham hon tad, 74 penaos, o vezañ hon tennet eus dorn hon enebourien, e roje deomp da servijañ anezhañ hep aon, 75 er santelezh hag er reizhder dirazañ e-pad holl deizioù hor buhez. 76 Ha te, bugel bihan, ta a vo galvet profed an Uhelañ-Meurbet; rak te a gerzho dirak dremm an Aotrou, evit kempenn e hentoù, 77 evit reiñ anaoudegezh ar silvidigezh d'e bobl dre pardon eus o fec'hedoù, 78 dre garantez trugarezus hon Doue; drezi, ar sav-heol eus an nec'h en deus hor gwelet, 79 evit sklêrijennañ ar re a zo azezet en deñvalijenn hag e skeud ar marv, hag evit ren hor c'hammedoù e hent ar peoc'h. 80 Ar bugel bihan a greske hag en em greñvae er spered; hag e chomas el lec'hioù distro betek an deiz ma tlee bezañ diskouezet da Israel.\nLuke 1:1 Cross References - Breton\nStudy Bible > Bible Versions > Breton > Luke